Apoi Ko Raltuk Tuknak Hmenh Ah Tei Nak Hmuh Ko Nain Mah Te Khawn Nak In Nunnak Liam Cu, – Chintanbo\nApoi Ko Raltuk Tuknak Hmenh Ah Tei Nak Hmuh Ko Nain Mah Te Khawn Nak In Nunnak Liam Cu,\nShan ramkulh chaklei NaungCho, pengkomh mizapi hriamtlai PDF pawl raltuknak in an kir lei ah ruahlo piin bomb a puah caah PDF pahnih an nunnak liam tiah theih asi.\nNizan April 20 zing aml 5:00 hrawngah an pahnih in NaungCho Economic Bank cu kutser bomb in ralrin an va pek hna lio ah Bank hngak SAC ralkap pawl nih an kah hna ca ah an zaam, Cu an zaam lioah a tang rihmi an i putmi bomb cu a puak i an thih hi a si, tiah NaungCho PDF he naihniam pakhat nih a chim.\nA nunnak liammi pakhat hi NaungCho pengkomh Department of Land Management,Statistics\nah a rak ṭuan i, CDM a tuahmi a si,a hawipa belte hi mizei a si kan hngal kho rih lo tiah a chim.\nNaungCho khua chung ah SAC ralkap pawl nih, chekhlatnak an tuah hna i a thimi hna an inn zongah chekhlatnak an va tuah tiah kan theih.\nRelchap, Yangon ramṭthen, Kamayut peng, Bayinnaung, lam tonnak Kamayut Palik sakhan ah nihin April 21 zing sml 5:00 hrawng ah bomb voi 4 sml 6:00 le 7:00 kar ah voi 2 a puak tiah kan theih.Palik pawl nih meithal puah thlorh in an puah caah sualnak ngei lo minung pakhat an khen i a nunnak liam, tiah kan theih.\nTuzing sml 5:00 hrawngah bomb voi khat a puak, minutes 4 a rauh ah voi 3 puak ṭhan,A thawng zong thang tuk, Cu le cangka in Palik pawl nih duh paoh in Meithal an kah tik ahcunTraffic point,kam ummi nuva hna lakah a vapa cu a lu ah tleng lakin an khen i a thi. A nupi cu a thi le hnai he a zaam, tiah sang chung ummi pakhat nih a chim.\nCu nuva hna cu Pyiyeihmon, kam ah anhringso a zuar mi an si i, a thimi a vapa ruak cu sml6:00 hrawngah mizaw phorhnak mawṭaw in a rak lak i, April 21 zing sml 7:30 hrawng ah Kamayut Palik sakhan pawng ah bomb voi 2 a puak ṭhan tiah kan theih.Bomb puah ruangah SAC kuttang Palik pawl an thih le thih lo kan hlat cuahmah, tiah Khit Thit Media nih a langhter.Crd:The Chin Post.\nThawng dang,April 20 chun suimilam 10:28am hrawngah Matupi le Mindat karlak ah CDF-Matupi le ralhrang karlak kahdohnak a chuak.Matupi hrambunh LIB 304 ralkap bu in ralhrang hna cu CDF-Matupi nih an rak kah hna caah rakhrang ralbawi telh in 8 an thi i minung 5 nak tlawmlo hliam an tuar tiah an CDF lei nih an langhter.\nRalhrang nih thazaang an chap chin lengmang caah kahdohnak fak a chuah khawh caah thlacamnak he kan bawm rih hram u tiah CDF-Matupi nih nawlnak an tuah chap.\nLampi Ah Bomb Thianhhlimhnak Tuahtu SAC Ralkap Bomb Puahhnawh An Tong, 16 An Thi. Monywa in a chuakmi SAC ralkap Jumper motor pakhat, SAC ralkap citmi motor pakhat le raltuknak tank pakhat cu Monywa-Mandalay lampi ChawngOo peng ah bomb lung 12 in puahhnawh an tong.\nThawng kan theih caah, zingkhua in kan bawh hna, cu ka lam ah cun suimilam 24 chung kan bawh hna, a voikhatnak ah motor 3 in an ra, ke in a rami zong an um. Hmunhnih ah bomb kan tarh, bomb kan hmanhnak hmun an phanh ah pakhat cu an hmuh caah bomb hri cu thianhhlimhnak tuah an i tim, cu liobah cun bomb kan puahhnawh hna.\nSAC ralkap nihcun raltuknak tank in an kan kah. Bomb puahhnawh nak in SAC ralkap 16 an thi, Jumper motor a rawk tiah “Bu Tait Ga nih cun a chim. SAC ralkap bomb puahhnawh tu hna hi 11 Brothers Revolution Forces(Myaung), Myaung peng TGR, BNTF le Burmese Guerrilla Force-B.G.F(Myingyan) phufonh hna an si tiah theih a si.\nGangaw Ah Palik Motor YDF Nih An Kah, Palik Bawi Tel In 4 An Thi, 6 Hliamh An Tuar. Magway ramtthen, Gangaw khuachung Sipin sangchung ah ral veng in ai chok mi palik motor cu Yaw Defense Force (YDF) nih April 19, zaan suimilam 10 hrawngah an kah i palik bawi pakhat telh in 4 an thi, minung 6 fak ngai in hliamhma an tuar, palik motor khaltu cu a zaam tiah YDF sin in theih a si.\nSi-pin sang khuabawi zung ah a si, motor he ral ven ah ai chokmi SAC kuttang um palik hna cu kahdoh an tong, palik bawi pakhat tel in 4 an thi, minung 6 hliamhma an tuar. Palik bawi cu sizung in a ruak an chuahpi kan hmuh, SAC kuttang um palik minung 4 an thi tiah fehter a si” tiin YDF in chimphuannak nawlngeitu nih Yangon Khit Thit Media ah a chim.\nYDF nih motor he ralven ah ai chok mu SAC ralkap kuttang um palik hna cu an hnu lei in kan kahdoh hna, motor khaltu cu hliamh a si lo caah a motor he a zaam, cu ruangah hriamthil kan la kholo tiah YDF in chimphuannak nawlngeitu nih a chim chap.\nYaw hmunhma ah YDF telh in Yaw tualchung hriamtlai phu, PDF hna le SAC ralkap kar ah nitin ti awk in kahdohnak a chuak i SAC ralkap nih thazaang tampi hmang in Gangaw peng le Gangaw khua pawnghrawng ah rallam an sial tiah theih a si.\nPale Peng Voihnih Kahdohnak Ah SAC Ralkap Lei 7 An Thi. Sagaing ramtthen,Pale pengchung ah SAC ralkap nih rallam an sial caah voihnih tiang kahdohnak a chuak i SAC ralkap 7 hrawng an thi tiah Myanmar Royal Dragon Armyb (MRDA) nih nihin April 20 ah an thanh.\nKahdohnak hna cu nizaan April 19, zinglei suimilam 6:30 hrawngah a cang i, Pale peng Gangyi khua le Gyuchain, khuakar ah SAC ralkap rallam sial mi le MRDA kar kahdohnak a chuak, cu kahdohnak ah cun SAC ralkap 5 an thi.\nRallam sialmi SAC ralkap le Pale peng Gyuchain khua nitlaklei Chinpyit, khua in nichuah chaklei ah chunhnu suimilam 1:00 in zaanlei suimilam 4:30 hrawngtiang kahdohnak a chuak than i SAC ralkap 2 an thi tiah theih a si.\nKaphnihkar voihnih kahdohnak chungah MRDA ralkap pakhat hliamhma a tuar tiah an cathanh ah an langhter chih. April 18 in Pale pengchung ah SAC ralkap minung thazaang 100 leng nih rallam an sial tiah MRDA hruaitu Bo NaGa nih People’s Spring ah a chim.\nPauk Pengkomh Paṭi Khua Cu SAC Ralkap le Pyusawtee Nih An Khangh Caah Inn 60 Leng A Ciam. Magway ramṭhen Pauk pengkomh, Paṭi, khua cu April 19 zanlei sml 5:44 minute hrawngah SAC ralkap le Pyusawtee nih, an khangh caah inn 60 leng a kaang, tiah tualchung mi pakhat nih a chim.\nNizan April 19 ah Chaungsung, khua kam Pauk pengkomh, Paṭi khua cu uico ralhrang le Pyusawtee pawl nih an khangh. Khuami pawl nih phalh ding kan timh lioah uico ralhrang pawl an rat ṭhan caah kan zaam dih. Paṭi khua hi inn 100 hrawng a si i cu chungah inn 60 leng an kaang.\nInn 40 hrawng lawng a taang. Khua laifang lamkam in an khangh i, thlanglei sang ah cycle in an va kal i an khangh chap, tiah tualchung mi pakhat nih a chim. Paṭi khua a khaangtu SAC ralkap le Pyusawtee pawl hi, Didauhkwin, khua ah hrambunh in a ummi an si i, Paṭi khua khangh ding in cycle 20 leng in an ra tiah kan theih.\nKalay Khuapi Ah SAC Ralkap Nih Minung Pathum An Tlaih Hna. April 18 ni thok in Kalay khua chungah nifatin ti awk in mi an tlaih hna. April 18 ni Myoma bazar ah Uhkar timi pa an tlaih i, April 19 zanlei sml 4:00 hrawngah Aungminkalar sang um Zaw Hte zong an tlaih.\nCu ṭhiam ṭhiam in April 19 zan sml 7:00 hrawngah Ngaungpin sang um, Ngiong Du Ṭin cu SAC ralkap nih a inn ah hriamthil he an tlaih, tiah kan theih. An tlaihmi hna pathum hi PDF he pehtlaihnak nan ngei, mithah lai nawnnak ah nan i tel tiah sual an phawt hna.\nCu lengah Be in sang zongah SAC ralkap nih, tlaih an duhmi hna an hmuh hna lo ahcun an chungkhar pawl kha an tlaih hna i, an chungkhar luatnak ding ca ah anmah tein an i ap ṭhan nain nihin tiang an thlah ti hna lo tiah thawng kan theih.Cred: The Chin Post\nApril 21 Zing Sml 5:00 Am Hrawng Ah Khen Khua Chng Ah Bomb Puah Ca Ah Mipi Tam Ngai An\nSAC Ralkap Mawṭaw Mong Tu Pa Cu, A Kal Pah Ah A Ngilh Ca Ah Ti Chungah A Tla AThi Mi An Um,


David cu Mi Ralṭha a Si | Nan Fale Kha Cawnpiak Hna U\nNgakchia hna nan ṭih tikah zeidah nan tuah tawn?— Nulepa sinah bawmhnak nan hal tawn hna a si ko lo maw? Aan bawm khotu hna a dang pakhat a um rih. Amah cu a ṭhawng bikmi a si. Amah cu ahodah a si? Nan hngal maw?— Jehovah Pathian a si. Baibal chung i mi ralṭha a simi, mino David kong kha zoh hna u sih. Jehovah Pathian nih a ka bawmh peng lai ti kha a hngalh caah a ral a ṭha.\nDavid cu a ngakchiat lio tein a nu le a pa nih Jehovah Pathian kha a dawt nakhnga an cawnpiak. Cuticun Jehovah Pathian cu a hawikom a hung si i a ka bawmh lai ti zong a hngalh. Cucaah David nih ṭih a nungmi thil a ton hmanhah a ṭih lo. Ni khat cu David nih tuu a cawngh lioah chiandeih nganpi pakhat nih a tuu kha a seh. David nih zeidah a tuah ti kha nan hngal maw? Zei hriamnam hmanh i ken loin chiandeih kha a rak thah. Cubantukin tuu seh awkah a rami vom zong kha a rak thah. David nih cutin a thah khawh hna nakhnga ahonihdah a bawmh?— Jehovah Pathian nih a bawmh.\nCaan dang zongah David nih a ral a ṭhat kha a langhter. Mah cu Israel mi pawl Filistin mi hna he an i doh lioah a si. Filistin ralkap pakhat cu a khan zong a sang i a pum zong a ngan tukmi a si. A min cu Goliath a si. Mah mi nganpi nih Israel ralkap pawl le Jehovah Pathian kha a nihsawh hna. Israel ralkap pawl kha ‘keimah he doh a ngamhmi cu rak chuak u’ tiah a zuamcawh hna. Asinain ahohmanh nih an doh ngam lo. Mah kong kha David nih a theih tikah ‘keimah he kan i do lai. Jehovah Pathian nih a ka bawmh lai i kaan tei lai’ tiah Goliath kha a ti. David cu mi ralṭha a si ko lo maw?— Mah hnuah zeidah a cang ti kha hngalh nan duh ko lo maw?\nDavid nih a lungherhchehnak le lung mil tete panga kha aa lak i mi nganpi he doh awkah a kal. Mi nganpi Goliath nih David cu a hmuh tikah a nihsawh. Asinain David nih hitin a ti: ‘Nangmah nih cun vainam he na ka rat hnawh nain kei nih cun Jehovah Pathian min in kan chuah hnawh.’ Cun a lungherhchehnak ah lung kha a hmanh i Goliath kha a cheh. Mah lung nih cun Goliath kha a calpadar bak ah a khen. Cuticun mi nganpi cu vawlei ah a tlu i a thi. Filistin ralkap hna zong an ṭih tuk caah an zam dih. David nih mi nganpi Goliath kha aho bawmhnak thawngin dah a tei?— Jehovah Pathian nih a bawmh caah a si. Pathian cu mah mi nganpi nakin a ṭhawng deuh.\nJehovah nih a ka bawmh lai ti kha a hngalh caah David nih a ṭih lo\nDavid sinin zei dahkan i cawn khawh?— Jehovah Pathian cu a ṭhawng bikmi a si. Cun kan Hawikom zong a si. Cucaah a hnuah nan ṭih ahcun Jehovah Pathian nih a kan bawmh khawh ti kha philhhlah u. Cuticun nan ṭih ti lai lo i nan ral a ṭha lai.\nTuu pawl seh awkah a rami chiandeih le vom kha David nih zeitindah a tuah hna?\nGoliath nih Jehovah Pathian kha a nihsawh tikah David nih zeitindah a leh?\nDavid nih Goliath kha zeitindah a tei?\nDavid nih chiandeih, vom le mi nganpi kha zeicah a ṭih hna lo?\nDavid sinin zeidah kan i cawn khawh?\nShare Share David cu Mi Ralṭha a Si


Lungthli Tum: Thawngpang Bultan(April 6)\nThawngpang Bultan(April 6)\nHakha Mei Peknak Transformer Pahnih Teek Nih A Hrawh Hna: April 1, 4 ah tek nih Hakha mei peknak transformer pahhnih a tlak hna i a kangh hna caah tuhi an remh cuahmah lio a si i Hakha khua Dawr Thar sang le Boyoke lam vialte cu mei an ngah kho rih lo tiah The Hakha Post nih a thanh.\nA kanghmi pa 2 lakah pakhat hi cu an ni chiahchungmi pakhat an thlen than colh i a ngah than nain a dang pakhat deuh caah cun thlen ding a um ti lo caah Falam lei an va lak i an rak tlun pi tik cun a ngah colh ve ko lai. Hakha mei petu transformer a vengtu caah teek khamhtu seh zong an bunh ko nain a khamh kho hlei lo ti a si.\nMindat Ks 1,500 Million An Pek Nain Paletwa Ks 65 Million Lawng An Pek: 2015-2016 phaisa kum caah Chinram chung an budget hman ding pengkip then phawt a si i peng dang tam deuh nih Ks 1,500million an ngah lio ah Paletwa cu Ks 65 million lawng a ngah i MP Lian Cin nih biahalnak zong a tuah tiah The Hakha Post nih a thanh.\nFalam peng, Thantlang peng le Mindat peng caah cun Ks 1,500 cio pek a si. Hi kong ah Pu Van Cin nih bia a hal mi cungah Pu Hung Ngai zong nih a sining tha tein a chim ve. Mah Ks 65 million hi an mah Paletwa peng aiawhtu nih an hal mi a si i hiti ai thlau tuk mi cu a phung a si ve lo caah tuaktan than ding a si tiah Pu Hung Ngai nih cun a leh.\nMuslim Pa 3 A Thattu US Pa Thihdan A Ngah Kho Men: North Carolina ah muslim pathum a that tu US pa Craig Hicks cu biaceihzung ah an hung chuahpi i biaceihtu nih thihdan pek a phu tiah a ti tiin BBC nih a thanh.\nA nih hi a bia thuk piin an ceih rih lo, mah muslim pathum hi zeiruangah dah a thah hna timi tha tein an theih khawh hnu ah thihdan pek ding ai tlak le tlak lo biachahnak an ngei te lai. A dang a sualnak zong palik nih an kawl cuahmah rih.\nCraig Hicks le a thimi muslim pathum hna hi inn pa an si hna i ruah lo piin an inn ah a rat hnawh hna i meithal in a kah hna ti a si. Mr. Hicks chungkhar nih cun car parking hmunhma ruangah buainak a chuah hi a si an ti. BBC\nBangladesh Ah Thilchia Nih Minung 41 Leng A Thah Hna: Kan hnu zarhteni khan Bangladesh ram thilchia hram ai thawk i tuni tiangah minung 41 leng an thi cang hlei ah minung a za za in hma an hmu i inn tampi zong a hrawh hna tiah VOA nih a thanh.\nA tu thilchia a zualnak hmunhma hi Bangladesh ram chaklei deuh a si i an khualipi Dhaka he 230 km ai hlatnak ah a si. A thi mi tampi hi vampang nih a nenh mi, thingkung nih a nenh mi le electric nih a tlak hnawh mi deuh an si hna ti a si.\nElection Commission Nih Mon Pary A Bia An Ceih Lai: Kan hnu thla ah palik nih kawlram sianghngakchia pawl an phomh mi hna kong he pehtlai in Mon National Party le Mon hriamtlai phu NMSP nih statement an rak chuah ti mi cu election commission nih an duh lo caah mah kong ceih ding in an auh hna tiah Irrawaddy nih a thanh.\nElection Commission va ton dingah cun MNP lei hruaitu pa 2 thaizing Moleymein kal an ni timh cang. Hiruangah election commission nih MNP dan a tat hna lai maw ti tu cu theih a si rih lo.\nPosted by Lungthli Tum at 02:49


Donald Trump:President asi khawh nak lam’Pakhat te hman a um tilo’USA laipa. – Lai Lungrawn Post\nDonald Trump:President asi khawh nak lam’Pakhat te hman a um tilo’USA laipa.\nHawi le hna mizawmaw Laimi politician ai ti ve mi nih “January 6 ah joint session an ngeih ahkhin election hi vice president Mike Pence nih a thleng khawh dukmi asi” an timi hi an lih asi. Trump tanhtu nan tam caah credit hmuh an duh caah lih in an in hlen mi hna asi. Zeitluk in ai thlen khawh ti lo ti ahcun electoral vote 538 nih khin Trump hei vote viar than duk sual hmanh hna sehlaw a ngah hlei lo, zeicatiah mipi nih Biden an thim cang i cu an thimmi tlintertu dingmi electoral vote nih ningcang loin mipi vote nih an thimmi kha an hrawk kho lo. Election lio ah an i tluk tuk i teitu an khiah khawh lo bel ah 12th Amendment (Constitution of United States of America 1789 (rev. 1992)) nih khin a fianter ning khi dothlat ulaw nan i fiang cio ko lai dah.Chelsea Bawi\nBy:Sui Ceu laimi chinmi’I funtomnak Bu Organization kan ngei ko bu ah an active lo ruang ah dah si.


Abikin kan innpa tlangcung hriamtlai AA bantuk he khin riantuanti thiam a hau – Hakha Cherry\nAbikin kan innpa tlangcung hriamtlai AA bantuk he khin riantuanti thiam a hau\nKawl ralkap he idoh thawk asi cang. Laitlang ah uknak a thlen lo ahcun ikahnak mei hi fawi ah a mit kho lo men. Caansau ikahnak a chuah kho men.\nChin miphun hriamtlai dothlennak caah isersiamnak caah caantha bik asi ti khawh asi. Kan kiangkam tlangcung hriamtlai hna he neihniam tein pehtlaihnak tha ngeih ding hi atu bantuk caan ah abiapi khun mi asi.\nAbikin kan innpa tlangcung hriamtlai AA bantuk he khin riantuanti thiam a hau. Kawl ralkap he an ituknak i an hmuhtonmi pawl tampi an sin in theihhngalhnak kau a kan pek khawh. Cun an hriamnam hman mi pawl abikin remote control in bom an puah khawh mi thiamnak pawl khi ilak khawh ahcun Laitlang a rak kaimi Kawl ralkap motor pawl cu vutcam ah an i cang ve lai. “Kawl ralkap hmai ah kai ngam loin tuahnak caah a thabik cu mah bom puah thiam hi asi” tiin Paletwah ramri um nih a ka chimh bal.\nCun an mah he riantuantinak thawngin methal an laknak lam in methal le kuan tampi lak khawh asi kho ve. Methal ngeih lawngin a za lo, kuan duh paoh in hman khawh nak tiang tuah khawh lawngah raldoh tikah teinak hmuh khawh asi. Kawl ralkap he kum hnih chung an ikahnak ah hriamnam le methal kuan pawl semrel hau loin an hman khawh. Mah methal le kuan an laknak lam hi Chin miphun dothlennak caah lam asi kho ve.\nAA hruaitu General Tun Myat Naing hi mi lungthin tluang asi. Khuaruahnak kaupi a ngeimi asi. Pa men lo asi–a fit taktak mi asi. Cun tlangcung miphun kongah zawnruahnak le siaherhnak nganpi a ngeimi asi. Cun kan ral zong a khat tikah raltuknak kongah tanti khawh lonak ding a lam ka hmu lo.\nChin Ramkulh Hluttaw Palai Salai Myo Htaih Hringtu a Pa a Nunnak a Liam.2020 Thimnak ah Chin ramkulh Paletwa peng, Pyine (1) mehmun ah teinak a hmumi NLD palai Salai U Myo Htaih i hringtu a pa Pu Peng Sawng (kum 79) cu an umnak Sami khua ah April 8 ah a nunnak a liam, tiah thawng kan theih.\nPu Peng Sawng ruak cu April 10 ah khan an vui. MP Salai Myo Htaih hi hmun dang ah a zaam lio a si caah a pa ruakhumhnak ah aa tel kho lo.\nApril thla ah a nunnak a liam cang nain Sami lei Phone le Internet pehtlaihnak a har caah Sami upa pakhat Matupi a phak hnu ah thawng a vun kan thanh i atu ah kan rak langhter vemi a si.The Chin Journal\nMay 4, Yangon\nYangon ah Chinmi nutung pakhat le tlangval pahnih an tlaih hna


AA Nih Rakhine Ram Cu An Duhpoh In An Tuah Caah Min Aung Hlaing Nih A Ralkap Tam Taktak A Luh Ter Hna - Chin Eleven News\nRakhine ramchungah AA ralkap nih an mah duh ning poh in thil an kalpi caah Min Aung Hlaing ralhrang tam taktak an luh ter hna tiah theih a si. AA ralkap nih hin anmah duh poh in pjhung le lam an i ser cang caah ralhrang pawl an lau i a ran khawh chungin ralhrang pawl cu minung tam taktak an thlah colh hna tiah theih a si.\nRakhine ram hi kahnak a rak um zungzal nak a si i, a tu hi kahnak a um tilonak hi kum 2 leng a si cang i AA nih hin lak hrimhrim an timh cang caah ralhrang pawl cu an lau i ralkap tam taktak Rakhine ram ah an kuat hna tiah theih a si.Cre#Joseph\nRelchap: Palay Peng Ah Rallokap Mataw Bomb In Puah 20 An Thi Sagaing ramthen ah August 20 ni zaanlei suimilam 4:00pm hrawng ah rallokap motor pakhat cu Maing le Palay peng PDF fonh nih bomb puah hnawh in an kah hna tiah theih a si. Kalay peng in a rak ra mi rallokap motor pakhat cu Palay peng Pa Dauh Kung lam pial le Nagamah tlang karlak i a um mi Wanbe khuate pawng ah bomb puah in kan doh hna tiah PDF chungtel pakhat nih a chim.\nA voikhatnak cu rallokap motor pakhat cu Pinmawkuaih pawng ah a ke a nal i lamthlang ah a tlak deng caah a hnu i a ra mi motor pawl lam a kham dih hna i hmai rak kai kho ti lo in lam a kham hna thawng kan theih tik ah, Wanbe khuate pawng ah bomb tunh in kan kah hna hi a si. Motor pakhat cu a rawk dih. Kan mah lei a thi mi le hma pu mi ho hmanh kan um lo.\nRallokap lei cu a tlawm bik 20 cu an thi lai. Bomb puah in an kah hna hnu ah a dang motor in a ra mi rallokap pawl nih an kah hna nak pawngkam cu hriamngan he hriam hme he an kah len tiah khua mi sin in kan theih. Palay peng chung ah a luancia ni zong ah khan rallokap motor pawl bomb puah le bomb tunh in kahdohnak a chuak tawn tiah an chim. Ref: TCP


Good News : Bawipa Tha Tuk E, NUG Hruai Nak Thawng In Ram Mipi Vialte Kan Saduh Thah A Tling Cang Lai – HRINGDILDEL LAIRAM\nMyanmar ram hmun kip ka kip ah mipi humhimtu pawl he pehtleihnak kan tuah i, na herh thil ri pawl kan tuah piak cuahmah lio hna a si tiah NUG ah rian tuan tu pakhat nih a chim. Myanmar ram chung dih lak hi kan zoh asi ah cun PDF hriam tlaibu le mah le khau le ram dirh kambu hi kan tam tuk caah hin NUG cozah nih caan tlawm te chungah harsatnak tampi he kan bomh hna. Asinain harsatnak tampi lak ah thil tam tuk kan tuah tuan manh tian NUG cozah lei i bawi pakhat nih achim.\nRam pi nawl neihnak ralkap nih Aa-naa an ting ruang ah mi pi nih duh lo nak an langhter. Cuti ram mipi vialte nih an mah le an ti khawh nak lam zulh in sandah cu an piah hna i, sandah a piah tu pawl cu ralhrang ralkap nih an kah hna i minung tampi zong an nun nak zong a liam. Cucaah mipi pawl zong nih an mah le ti khawhnak tawk in ralhrang ralkap kah doh ding in, an ngeih mi hriamnam i lak i ralhrang ralkap doh ding in ram mipi pawl nih tam an ral laa ve.\nMyanmar ram chungah NUG cozah thar cu an rak dir ve. Cupinah ralhrang ralkap doh tu ding ah mah le miphun, cun peng le tlang tiin, ram mipi pawl cu an rak dir ciao hna. Cutikah Sep 7 ah khan NUG cozah nih cu thawng a thanh i ralhrang ralkap pawl hi nan doh khawh cang hna tiah thawng an rak thanh. Asinain NUG cozah nih hin thawngthanhnak lawng a tuah i mipi hriamtlaibu sinah hriamnam kong cun NUG le mipi hriamtlaibu karlak ah zeitindah kan i pehtleih nak ding thawng bel te a rak thanh chih loh.\nA sinain, a tu ah cun ralhrang an cawlcangh ning kha a chiat tuk cang caah NUG cozah nih biatak tein bomhding in biakhiah nak a neih cang. Mipi humhim tupawl an herh mi vialte bomh dingin biakhiah nak an neih cang. Myanmar ram chung ah ralhrang ralkap uknak duhlo ruangah hriamnam i lak in a doh tu vialte hna ram chung ah kan tamntuk caah duhsah tein an herh mi vialte cu NUG nih phot zamh dingin thawng a thanh cang.\nAtuah cun cozah thar NUG le mipi dirkamh tu bu karlak ah i pehtleih nak a fek tuk cang. Mipi dirkamh tu tlangcung hriamtlai bu le NUG cozah le mipi dirkamh tu bu pawl fonh in ralhrang ralkap cu an tongh thluahmah cang hna lai. Can rauh hlan ah Myanmar ram mipi vialte nih kan saduh thah cu a tling cang lai.\n← A Poi Tuk E, Tiva Kam Ah Rian A Tuan Lio Mi Mino 3 Cu Tilian Nih A Fenh Hna I An Pa 3 Tein An Nunnak A Liam E\nZu A Din Ruang Ah Ni 3 Chung Ai Hngilh Mi Pa Nih, Ai Hngilh Chung I A Ton Mi Thil Khuaruah Har →


Myanmar IDOL Winner Esther An Donnak (+Live) – FIAKFAIROCK\nMyanmar IDOL Winner Esther An Donnak (+Live)\nMyanmar Idol Winner Esther cu Kalaymyo Airport a phan cang. Chin mipi nih an donnak hi van zoh cio hna usih. A sung lawi taktak. Sung Tin Par he an si van zoh co hna usih.\nLive video cu a tanglei ah kan van chiah.\nUSA Nih Iran Cu A Phomh TakTak Ko Cang Hih, Iran General A Nunnak A Liam\nPentagon lei thongthanhtu nih cun, nazan an kahnak hna ah khan,The Revolutionary Guard General Qassem Soleimani ,the Power ful head of Iran’s elite Quds Force cu a thi mi hna lakah hin a tel ve tiah a chim cang. US nih vanlawng in akahnak hna ah hin,US Embassy Baghdad buainak i an hruaitupa Abu Mahdi al-Muhandis, the deputy commander of Iran-backed militia zong a tel ve tiah a chimchih mi cu asi .\nIran nih a bawmh mi hna ralhrang hna cu an thin hungtuk i,”The United States le Isreal hna hi,Mujahideen Abu Mahdi al-Muhanddis le Qassem Soleimani thihnakah hin mawh phurtu an si i,Middle East le Iran karlak i, i pehtlaihnak vialte a chia dih cang tiah an chim ve i, US cungah hin zeibantuk phuba laknak dah an ngeih te lai ti cu theihkhawh a si rih lo ti si.\nHi konglam he pehtlaih in, Iran ralbawipa Iraq ram i akal hi, Isreal Mossad hna nih US cu an chimh mi asi tiah theih asi i, kan hnu lei zarh ah khan Iran nih Isreal cu,Iran ralbawi pakhat thah dingin a tim tiah arak puh mi kha asi. Hi i kahnakah hin minung 7 an thi tiah theih asi i, a thi mi hna lakah hin ,PMF official minung Protocol Mohammed Reda zong athi ve tiah theih asi. US pentagon nih Middle Eat leiah Marines 100 le ralkap 750 an kuat hnu in an kah hna hi a si tiah theih asi.\nA tu hi boruak a linhsa lingcing a si rih caah zeitin dah an um rih lai ti cu theihkhawh asi rih lo i, thongpang thar a um siah cun arannak in updade kan rak tuah te lai.


Rak i ralring uh, CDF nih khua fak deuh in kan i ruah a hau! – The Cherry Par\nCDF nih khua fak deuh in kan i ruah a hau!\n2021 March 29 ah CNF i Vice Chairman Dr. Sui Khar hruainak in CDF timi dirh ding in a inn pawng thlam pakhat ah meeting kan rak thu hna. Meeting lio ah Falam, Thantlang, Hakha le Kalay-Kabaw kan rak i tel.\n2021 April 1 ah CDF timi hi mizapi sin ah kan langhter lai tiah bia kan rak chah. Asinain April 4 lawng ah rak langhter a si. April 4 rak langhter hnu May 2 ah kahdohnak kan rak thok (Mindat cu April thla in an thok hmasa). Atu ah uknak a laa tu hna hriamtlai in kan doh hna nakhi thla 8 fai a si cang. CDF hi a hramthok ahcun mi sin kutdawk phun in kan rak um (al awk a tha lomi mu. Atu CDF zong nih an fian in an theih ko lai dah).\nAsinain atu ah CDF hi an dirhmun a dik pah lo hlah maw ka ti (CDF zapi ka tinak si loin cheukhat CDF pawl mu). Cheukhat CDF hi yiah mawh ka phurh hna? phurh lo awk cu an that hle (mi tuancia in min langh le hngal tuk in an um cu teh).\nKan hnu nai te ah ram le miphun ca rian a tuan bakmi upa cheukhat nih peng khat CDF tlawn ah an kal. Asinain cu CDF nih cun tlun in an onh hna lo. Atu an kal zong hi anmah miaknak le hlawknak ca a si bak hrimhrim lo. CDF ca a thatnak an kawl mi khi a si bak ko.\nCDF nih ninghngal tuk le i uanthlar tuk ca ah CDF nih a ngah hnga ding ngah loin an kir tak diam hna ai. CDF nih kan theih ding ah atu hi mizapi nih a zungzal in an kan zoh kho lai lo. A sau bik kum khat hinh hlei an kan zoh kho lai lo. Cu a si ca ah kan bochan mi hna nib a lamkip in rian an tuan, an kan kawlpiak bak… cu a si bu i tlun inn hna donh ti pawl khi cu i ralrin ngaingai kan hau.\nKan lam kan i phih sual lai. Mi tuan cia in ngha mi thazaang a ei mi ko nih rak hngal ti hlahuh. Rak i ralring uh. Umtu le thut dir zia thiam deuh kan hau ko hi. Thutden le Hmunhma ah kan rit ve lo ding a bia pi bak ko. Na chim mi a dik tuk. A tu hmanh ah CDF kongah ramleng lei cu an lung a dong mi an um ngai cang hih.\nHinak in a poi tuk rihmi cu CNA a uarlo tu nih CDF khi an ţhiangţhunh ah hman in CNA he power balance i tuahnak caah hman an timh khi asi. Nai zongah ka chim, CDF thazang hi Chin mipi ramleng ummi nih 90% domh asi tikah an hmuhthiam lo i an kalsual ahcun kan dothlennak pi hmanh a derter te kho, a biapi bik cu CDF hnulei in chakmerh a timtu an um khi asi. Credit: Salai Tluang Te\n← Zeitindah Taliban Nih Afghan Cozah An Thlak?\nLunglawmhnak Mitthli a luang! →


Minthang Mee Mee Khel A Nunnak A Liam Ee - The Chin Celebrities\nMinthang Mee Mee Khel A Nunnak A Liam Ee\nOctober 22, 2020 October 24, 2020 2 min read hleicung@gmail.com\nNgeichiat nak kan hnu tan I a nunnak a liam mi minthang singer Mee Mee Khel cu kawlram ah love song lei in si seh pathian hla lei zong ah a lar ngai mi minthang pakhat asi. Hlasa thaim Mee Mee Khel cu mipi nih uar tuk mi le thazaang an pek tuk mi zong asi.\nMah tluk in kawlram pumpi ah hlasak thiam lei in a min a thang mi,singer mee mee khel cu cancer zaawtnak in tunii zanlei ah khan Australia ram ah pathian sin ah a kan dinhtak. Minthang mi mi khe a pasal thing nih a thim mi cu ngai ah milung a fak kho ter ning cu chim awk tha lo bak in a si ko.\nA cung i a chim cang bang khan a mahcaah cun phun dang deuh a si lai cu a sin I a um mi a fanu hrimhrim caah ngai chia tuk khi a si.Singer Mi Mi Khe thihnak kong he pehtlaih in a pasal thing a si mi hlasakthiam Htoo El Lynn nih a tang video ah hi ti hin a chim.\nA chim mi tampi lak ah pakhat cu: Kei caah cun family dang kan si cang le a Poi tuk lo nain ka fa nu caah cun ka ngeih a chia I ka tuarpi tuk nu a ngeih ti lo cu caah nu dir hmun in si seh pa dir hmun in si seh kei mah long ka si cang. A thlarua caah thlacam in rak bawmh cio hna uh.tiah a chim.\nA tang video ah hin a chim mi tling te in ngai khawh asi minthang mi mi khe a pasal thing nih a thim mi cu ngai ah milung a fak kho ter ning cu chim awk tha lo bak in a si ko, a cung i a chim cang bang khan a mahcaah cun phun dang deuh a si lai cu a sin I a um mi a fanu hrimhrim caah ngai chia tuk khi a si.\nKan Farnu Kongah Hla Thar A Chuak\nA Kal Tak Mi A Fanu Cu Tu Nii Hi A Birthday A Si


Lunglawmhnak mitthli a luang, a sunglawi tuk hringhran ee – Chin World News Evening\nLunglawmhnak mitthli a luang, a sunglawi tuk hringhran ee\nOctober 9, 2020 October 9, 2020 Salai Van Chin News\nUSA ummi tlangval Sui Bawi nih nai i Malaysia ah mual a kan liamtak i Thantlang lamkam i hranhramlo in an vuimi nungak Sui Hlei Tial ngeihchiatpinak ah Ks 200,000 in a bulh hna.\n“Ka theihmi le ka hngalh mi cu an si lo nain, cubantuk thawngpang ka vun theih cu a celh in ka celh lo. Phaisa hi ka ngeih caah le kai phorhlawt ruangah si lo, ka ngeihchiatpi tuk ve hna nak le ka tuarpi ve hnanak langhter ka duh ve caah asi. Hmailei ahcun hi bantuk hi cu cang ti hram hlah seh ti ka duh ko” ati.\nTlangval Sui Bawi hi aluancia caan chung zongah khah miharsa bawmhnak ah a mar a zaang ngaimi le tlawm a ngai taktak mi asi. Source : Chelsea Bawi (Global Rawn Chin Media)\nAtu bantukin mino te nih midang bawmh duhnak le zawnruahnak lungput a ngeihmi hi upat lo awk hrim a ṭha lo. A nun hi icawn awk tlak taktak a si tiah ka ruah. A konglam tlawmpal an langhter bantukin amah hi miharsa bawmhnak ah a mar zaang ngaimi le tlawm a ngai taktakmi a si. Hmalei a rianṭuannak le a kar hlannak ah Pathian nih a thluachuah za he lam hruai ko seh!\nSalai Sui Bawi nih hitihin a lungfahnak le a ngaihchiatnak a langhter ve.\nKan lung a fak cio lai ti zumh nak ka ngei lungfah lo awh a ttha lo. Mi Zei poh nih thih le loh ngeihchiat nak cu kan ttih tuk na in mi Zei hmanh nih kan hrial khawh lo mi thil a si. A tu Malaysia in an rak tlun pi mi kan far nu hi kan thei cio bantuk in a Zei dang cu tam pi chim ding um lo nan theih cio bang in ziah Kan mino hawi hna Hakha thantlang. Salai. Mai. ai ti cio mi lainu sal ttha.\nLaipa sak ttha. nan um lo maw? Zeiruang ah dah duh lo nak nan ser lo nan zoh sawh ko hna lai maw? Khrihfa zum tu kan i tttung ah zum lo tu hman kan tluk ttung hna lo. Khoi ka dah zum tu kan si nak cu a tlau ttung. Khoi ka dah lainu sal ttha. Laipa sal ttha kan I ti nak cu mah zawn theng te ah pei kan langh ter lai i miphun le ram caah cun kan dir ding si cu.\nAmerica ram te hna ah cun minung cu chim lo. Chizawh le Uico an zawt hmanh ah sizung ah ttha tein an piah hna. An thih si le thlan ah ttha tein an vui ve ko hna ziah minung si mi thlan hmanh ah vui lo in Ramlak ah vui cu a fak taak mi thil khi si.minung fa nih celh ding si lo. Kawl ram uk nak a ttha tuk cang nan ti lengmang mi cu mah hi maw si ko.\nMah thil kan ton hlan deuh zongah Hakha ah hngakchia pa te a thih tik ah a nu le pa hmanh nih a ruak hmuh nak nawl an nei lo khah. zei tluk in dah a fah Bia tak tin Hakha thantlang Kan mino hawi hna rak cawlcang ding in kan nawl hna.A herh ning poh in mah thil kongah cun ramdang lei mi zong kan cawlcang cio ko lai!\nThawngpang Ṭha Tuk A um: Chin State Cozah nih “Sui Hlei Tial ruak kong cu hlathlainak kan tuah lai” an ti cang


Ralkap Nih Sualnak Ngeilo Minung 2 An Kah Than Hna - Chin Eleven News\nKhinOo Peng ah thilzuar mi nuva SAC ralkap nih an kahthah hna, tangka sing 14 an chuh hna; Sagaing Ramthen Shwebo Pengkomh KhinOo Peng ah thilzuar mi Maung Aye le Nwet Nwet nuva hna cu SAC ralkap nih August 21 zaan 8:00 hrawng ah SAC ralkap nih meithal in an kah hna i an thi, thil an zuar mi man sing 13 (Ks.1,300,000) zong an chuh hna tiah Khitthit Media nih a langhter.THT\nRelchap:Kawlram cu buainak azual chin lengmang i nikhat hnu nikhat in tuk thahnak a cuak. PDF nih Yangon khuapi Myopiahtaih zongah khuapi chung ral kan tho lai tiah thawng an thanh. a rauh hlan ah ral kan thawh cang lai caah mipi ralring tein um uh, Mipi lei ah ttang dingin sawmnak an tuah.\nHmun kip hriamtlai hna le Ralhrang kahnak hi nai ni 3-4 ah hmun kip ah an i kap cuamah cang hna, Shan, ram ah an i kap, Kachin ramn ah an i kap, Karen ram ah kanmah chinram hmanh ah kahnak a chuak thluahmah cang i, PDF nih thawng an thanh ning ahcun Khuapi chung bak kan nem lai i kan lak lai tiah an i timh bik mi a si.\nPDF nih hmunkip hriamtlai hna hnu tolh loin nan thazaang rak chuah uh law a tu hi kan i domh a si caah kan nawr thluahmah cang lai tiah thawng an zamh dih cang. Nai ni 4 chung an i kahnak ah ralkap minung 30 an thi cang tiah an thanh nain zahan ah Ralhrang nih bomb an i lamh i minung 20 ruak an va hmuh than i minung 50 leng an thi tinak a si.\nChin ram koko hmanh ah ralhrang pawl cu minung tampi an than hna i, hnu tolh awk a tha hlei tilo. hmai lei i nam thluahmah lawng a tang ko cang tiah Shan ram PDF le an hriamtlai hna nih an hawi le tlang mi hriamtlai an hawi le sinah forhfialnak le sawmnak an tuah chih.


China Tilian Ttihnung Chin Lengmang Minung 23,143 An Nunnak A Liam Cang - Khuaruah Har News\nTuchunni tiang kan vawleipi akan buaiter dihtu Covid-19 pulrai zawtnak chuahnak China ram khuapi cu an tikhuahmi inn 35,000 reng lo a rawk dih leng ah minung 23,142 reng lo an nunnak a liam cang tiah theih a si. China ram cu vawleicung ram ah ram tthawng bak tiah minthang an si ko nain an fimnak/ thiamnak hmang in an i veng kho ti lo.\nChina ram khuapi cu ruahpi tam tuk ruang ah ti kawhnak ding ah an ser mi 4 bak cu tilian nih a hrawh dih ruangah State 52, khuapi 80 chung i khuasa mi 45 million nak tam deuh nih umnak inn le lo an chuah tak cang hna. Tuah hin Inn 35,000 nak tam deuh a rawk dih cang.\nMinung tampi nih an zumh ning le an hmuh ning an chimnak ahcun Khrihfa biakinn tampi a hrawk tu le khrihfa mi tampi mitthli tla in atuah hna ruang ah Pathian nih dan a tat mi hna bak a si ko tiah a chimtu tampi an um. Tuah hin Yiling District ah um mi Tidil ngan taktak mi 4 a rawk ruang ah minung 23,143 an nunnak a liam cang tiah theih an si.\nMah lawng hmanh si lo in minung 220 reng lo nih hliamhma an pu pin ah minung 80 hrawnghrang cu khua zeiak an um hmanh an thei kho rih hna lo. Mah tilian ruang ah hin mi 45 million nih harsaknak fakpi an tuar cuahmah lio a si. Zeitluk fimthiam ko hna hmanh sehlaw kan Pathian nih aza a ti cang ahcun an fimnak hna cu pakpa lawng men an si.\nChina communist cozah nih Khrihfa mi hna fak tuk in a hrem ruang le an Biakinn 64 dengmang an hrawh piak cang hna. Khrihfa mi minung tampi cu mitthli he an um cuahmah lio a si. Zumtu nangmah le keimah nih biatak tein thlacam nak in bawm cio hna u sih.\nCovid-19 zawtnak ruang ah vawleicung ah hin minung 666720 an nunnak a liam cang i, minung 16954944 tluk zawtnak kai an um cang tiah WHO nih achim phuan. Hi tluk vawleipi kan buai lio le tilian ruang aram minung thong tam tuk nih harnak an tawn lio ah China cozah cu a pawngkam ram 21 hna ramri cuh in a buainak cuahmah peng ko.\nChin Miphun Cawisan Ter Than Dingah Vice President Henry Van Thio Vote Pek Tthan A Herh\nKylie Jenner Hmanthlak Post Mi Nih Mipi A Lauter Dih Hna\nNungak Note Pakhat Nih Tar Nu Pakhat Nghawng Ah Zumhaar In A Ah Hnu Ah A Suitthi A Lak Piak\nPresident Donald Trump Nih $900billion stimulus package bill cu Minsen A Thut I Upadi Ah A Fehter Cang: Salai Lairamthang


Min Aung Hliang nih nu pa 20 a thah hna tih a nung ko cang – Lai Lungrawn Post\nMin Aung Hliang nih nu pa 20 a thah hna tih a nung ko cang\nJuly 24, 2021 July 24, 2021 admin Myanmar News\nInsein Thongchung Duhlonak Langter mi Rallokap Nih An Hrem Hna Thongtla 20 Nunnak Liam Insein thongchungah rallokap uknak duhlonak langhter ruang ah rallokap nih an kah an hrem hna caah minung 20 hrawng an nunnak aliam tiah rallokap cunglei pawl naihniam mi pakhat nih DVB ah a chim.\nDuhlonak langhter mi hna hi rallokap nih kahnak hremnak ruangah nu 5 tel in minung 20 an nunnak a liam i Inseun thonguk nak lei rian hna vialte cu rallokap nih tuanvo an lak dih tiah a chim.\nDuhlonak langhternak ah atel ve mi thongin riantuantu hna zong tlaih an si.ICRC zong nih thong chung luhnak nawl an hal nain luhnak nawl an pe hna lo.\nYangon ramthen thonguk zung mangki /Bawi U Zaw Zaw nih cun Inseib thong ah rallokap lut in an hrem hna , an kah hna ti mi thawng cu thawngdik lo a si a ti.DVB nih biahalnak cu leh a duh lo.\nJuly 23 zingkaa Insein thongchung ah ramdang thongtla mi hna nih duhlonak an langhter mi hi a si.Duhlonak langhternak ca hruaitu hna hi thongchung ah a zaw mi an tam i sii le ai a tlamtlin lo caah le sualnak dang ngeimi chuah in pohmah 505 (A) tazacuai mi hna cu thlah lo in thongchung ah nawlzulh ding phunthum hna cu hlohpiak ding in an nawl hna.\nInsein thongchung ah ramkhel thongtla hna umnak Nu umnak in a thok i uknak duhlonak langhternak cu aa thok mi a si tiah thongtla bawm tu zohkhenh tu phu AAPP nih a chim.\nDuhlonak langhternak ah a tel mi hna cu rallokap lei nih faktuk in an tuk an hrem sual hna lai tiah ramkip Tanzung hna le zalonnak phu hna an thin a phang i ICRC zongnih thongchung ah Covid kong ah bawmhchanh khawh nak ding caah July 24 ah cathanh chuah in an nawl hna the chin post.\nMin Aung Hliang kut tang ah taluk china ah a um mipa rian an pek cang tih a nung ko\nKawlram thawngpang chiat lio ah Esther Dawt Chin Sung nih chin mipi caah thil sunglaw taktak a tuah


Rakrel Hrimhrim Ve Khah,Kan Hmai Lei Caan Rau Lo Te Ah Min Aung Hlaing Uico Pa Cu Kan Tei Cang Lai Tiah, Dr. Zaw Wai Soe Cun a. – Chintanbo\nFederel Union ram dirh asi rual rual in Federel Army zong dirh colh a si lai tiah Union Minister Dr. Zaw Wai Soe nihcun a chim.Federel Army dirhnak ding kalpi cuahmah a si cang, caan sau arau ti lai lo Federel Army a dir cang lai tiah Dr. Sasa nih a chim.\nFederel Union dirh ding in hriamnam aa tlaih mi phu le Min Aung Hlaing uknak duh lo in lam zawh phu le political party hna cawlcangh nak cu zaah 80 a tlamtling cang tiah Daw Zin Mar Aung nih a chim.\nKan hmai lei caan rau lo teah Min Aung Hlaing uico rual nawl neihnak vialte dongh ni caan a phan cang lai. Kawlram chung ah Federel ralkap lawng an um cang lai.\nCun Palek kan tihmi hna zawng khi mipi ca i rianttuan tu ding palek thar lawngte an chuak cang lai tiah Min Ko Nain nih cun a chim. Mipi kan caah niceu dawh a hung chuak zau cang lai, kan lung dong hrim hlah seh.\nRelchap,February 2021, ralhrang nih kan rampi uknak an lak hnu in kan rampi a mui chin lengmang Thahrum hmangin uknak an fir caah talal-chai in zei sualnak ngei lo rammi 800 leng nunnak liam cang. Hi zat remruam thisen an chuah cang nain phuhrunnak a pelte hmanh an ngei lo, hmaikhah lonak zong an ngei lo, zei sualnak ngeilo ah an i chia chapbei rih.\nAn cawlcanghnak le thil tuah zoh lengmang tikah, Khamhtu Messiah thattu Pharisee ramkhel ka lawhter ngai. Jesuh hi Pa Pathian nih vawlei ser hlan in a mi hna sual man thi dingin vailam a rak timhpiak cia mi Mat.1:20-21; Lam.2:23 a si ko bu ah, Khrih thihnak phen ah ai thup mi Pharisee ramkhel a um tihi pheh awk thalo a rak si. Zeicahtiah, Pharisee hi Jesuh chan ah biaknak lei ah siseh.\nvawlei lei ram uknak kong ah siseh, Judah miphun lutlai an si ti khawh a si. Baibal chung Moses nawlbia bangin Sanhedrin nih Judah cozah tlaih. Sanhedrin timi cu, atuchan holh cun Council khi a si, Hi Sandedrin ahhin an minung 70 an si tawn i chungtel si khawh nakding ah Hebrew Baibal le an phunglam kum 32 tal a cawngmi si a herh ti si.\nAn chan cheu cawnnak ah caan an pek i phungphai siseh, Baibal siseh, a hngal bak mi an si. Cu Sanhedrin tam-u cu Pharisee an si ti si. Thimfung thlak zongah milu tam hrat kan ti cu, thimfung tlaitu an si zungzal. Jesuh thihnak zong kha anmah ramkhel le mizapi tawsawhnak a si. Anmah Pharisees lawng an si lo, tlangbawi le zong Jesuh thihnak kongah thisen ai neh mi an si ve.\nPharisee le tlangbawi hna nih Jesuh an huatnak hi, anmah nakin zultu tampi a ngeih caah a si (minung biachim in). An nahchuah lawng si lo, phung diktak kalh in an tangka hmuhnak innka tampi a kharpiak hna caah zong ah a si fawn. Zeitintiah, Jesuh chan ah Judah mi nih Pathian biaknak le Baibal cawnnak an ngeihnak hmun hi, biakinn temple le synagogue a si. Hi hmun pahnih ah nawlngei hi tlangbawi le Pharisee an itel.\nZeicahtiah, Moses nawlbia tang um lio Jesuh thih hlan ah cun raithawinak sacrifices hi nawlbia ning in biaktheng cungah tuah a si. Zei bantuk raithawinak hmanh a si ah, Jerusalem biakinn temple ah raithawinak tuah a si tikah, lamhla lamnai in siseh, Jerusalem khuachung lila ummi hna nih siseh, raithawinak pekchanh an duh tikah, ner luahmah in pekchanh awk satil van i phorh kha an ca ah retheih i pek a si hlei ah, pechantu tlangbawi nih ziartian in a cohlang hna lo ti si.\nNawlbia ning in, soisel awk um lo, dotla mi satil lawnglawng cohlan ding ti a si fawn. Tikah lamhlapi in an van kenmi satil kha anmah mit ah dothla a si ko nain tlangbawi dotla lo a ti lengmang hna ca ah, Jerusalem biakinn ah chawdawr a umnak kha a si.\nThianghlim tein hman awk a si mi Pathian umnak Inn Biakinn cu Rom ram-uk bawi pawl le Pharisee le tlangbawi hna nih ramkhelnak le pumpak hlawknak hmun ah hman an duh caah raithawi awk satil an rak ken fatin dotlalo tiah, tlangbawi nih a hnawl lengmang hna zong kha si. Cucaah biaknak (temple) ah chawlehthalnak le tangka thlennak business nganpi an rak tuahphahnak kha a si Math.21.\nJesuh zong nih fakpi in a sik hna i an dumdawi viar hna kha mu,Biakinn chawlehthalnak ahhin tlangbawi le Pharisee lawng mawhphorh awk an tha lo, Rom cozah zong pehtlaihnak a ngei. Rom pennak tang um mi an si tikah, Rom siangpahrang Caesar muicuang tangka hman a si. Cucaah biakinn chungah tangka thlennak an tuahmi nih tampi kaphnih hlawknak a chuahpi.\nRom cozah tangka fang in raithawinak satil an cawk. Hihi Rom cozah lutlai hna le Pharisee le tlangbawi hmunkhat thu in hlawknak miak an hmuh cio nakding biahrennak covenant an ceih mi si. Cutikah, ngunkhuai an lak i raithawinak he pehtlai mi satil paoh biakinn an an zuarter hna. Kha hmun ah an zuarmi lawng kha tlangbawi nih pekchanh awkah a cohlan, dotla an si, tiah tuanbia hlathlai nih an chim.\nJohn MacArthur nih a chimmi bang cu, Rom ralbaw Pilate Pontius nih Jesuh vailam a khenhnak zong hi, tlangbawi le Pharisee mi hna he biahrennak an ngeih mi a um caah a si, ti. Zeitintiah, Luke 13 ah, Pilate nih Galilee mi hna Pathian sinah raithawinak an pekchanh lio ah minung tam tuk a rak thah bal hnanak kan hmuh.\nBaibal thiamsang scholars hna nih, Luke 13 ah kan hmuhmi thahnawnnak ruangah hin Pilate Pontius hi duhthimnak tlang ah a dir. Zeicahtiah, sualnak ngeilo beibahaam loin mi a thah hna caah Rom siangpahrang Caesar an chawnhbiak. Caesar nih Pilate chak a rengh i duhthimnak tlang ah a dirter tihi Judah hruaitu hna nih fiangte in an hngalh.\nHi ruangah, Judah hruaitu upa hna nih Jesuh vailam khenhchih awk ah Pilate an chimh lio ahkhan duhthimnak nawl a ngei lo. Judah mizapi duhnak a tuah lo ahcun Caesar sin in a ra dingmi thawngpang a theih cia cang caah a tih tuk. Cucaah Judah upa hna duhnak bangin bia a ceih kha si Luke 23. Phundang in kan chim ahcun, amah pumpak ralvennak le pawkuai lo nakding ah sualnak ngei lo Jesuh a thah.\n2020 November 8 thimnak phichuak ruangah kan rampi cu thisen luannak le mitthli tlaknak ah a hung cang than. Kawlram 2008 Phunghrampi ah cozah thutdan zatuak 25 ram pumpi dihlak, leng ralkap covo a si cia. Judah cozah ah Pharisee le tlangbawi nih an uak deuh hna ruangah anmah duhnak in thil a kal tawn bang, kan Kawlrampi zong ralkap nih kum 60 fai a chak tlaih ve.\nAnmah hruai chungah kan ram rumnak vialte an zuar, kanmah kutke in tuankawl mi vialte an kan chuh i kutdot dirhmun ah an kan chiah. Anmah ralkap hlawtnak ai tel lo mi thil tuah cu dan kalh ah an chiah. Anmah he riantuanti a duh lo mi minung paoh an zuah hna lo, kan Pi Suu bel a chansau lehlam! Anmah ralkap nih tuah mi paoh a dik, midang nih tuah mi paoh a sual a ti mi an si.\nThil dik tanh lo in palhnak tu kha a dirkamh mi an si. Hi bantuk minung hi Baibal nih Midepde a ti hna. Midepde lawng hmanh an si lo, lainawng an si chih. Hi tlukin a sualmi ralhrang a dirpitu le a bawmtu DALAN tampi nan um; DALAN vialte, Jesuh thattu Pharisee le Pilate he nan i dannak a um lo. Cun pumpak zawnruahnak lawng a ngei mi CDM a lut lomi vialte zong Pilate bantuk nan si.\nNanmah paw kuai lai phan ruangah midang nunnak liam zei nan rello, nan minphun hawi nih harnak ton lain an phanpiak lo. Pilate zong kha amah paw kuai lai phan ruangah Pharisee duhnak lungsipi in Jesuh nunnak a lak kha si. Nanmah DALAN vialte zong nanmah kut in mi nunnak va la hmanh hlah u law, nan dirpi mi ralhrang nih mithisen an chuahmi nan kut ai neh hi philh lo ding.\nPhundang in kan chim ahcun, lainawng nan si ve. Dinfelnak justice ai tel lomi thil tuah a bawmtu nan si caah dinfelnak a duhtu Pathian nih nan ca ah dantatnak a chiah hrimhrim lai, zeicahtiah Baibal nih midepde le mithalo cu dantatnak hmu loin an um lai lo a ti. Jesuh thisen ai neh mi Rom ralkap, tlangbawi le Pharisee pawl cung zongah cucu a tlung.


January 4: British Pennak In Burma Luatnak A Hmuh Ni – Chin Community in Norway\nJanuary 4, 2015 vanthang 0 Comments\nNihin 04.01.2015 cu kan Burma ram nih Miraang pennak chungin luatnak kan hmuhnak kum 67 tlinni a si. Burma ram khualipi Naypyidaw khua ah hlunghlai ngaingai in cozah nih tuah a timh. Cuti an tuahnak ah tlaangcung mi ralhriam tlai hna zong an sawm hna. An i tinhmi hmui cu ram minung zapi nih President kha upat pek kha a si , cun President cu ralkap bawizik nih ral hriam hmuhsak pah in upatnak a pek lai.\nKawl ralkap nih an i tlaih chihmi bia < Ralkap lawnglawng hi kan pa , kan nu > < Ralkap nih thazaang a ngeih lawngah Ram nih thazaang a ngeih lai > hna bang kan ram i nucan, pacan kan si tiah aa ruatmi ralkap hna nih mipi hmai ah zeitluk indah kan thazaang a tthawn tiah an ngeihmi ralhriam tthattha langh pah in President cu upat naak SALAM an pek lai. Cu an cawlcangh nak vialte thazaang va pek ve dingin mipi nih thimmi kan MP hna le kan upa hna zong an i tel ve lai.\nA tu lio President cu a tu bantuk in mipi nih upat naak pek phu a si lo , cun hi tluk kan ram a si a fah lio ah hi bantuk cu cozah nih a tuah awk a si lo , tiin le a tu tan an tuahmi cu ralkap thazaang langhter duh ruang ceo ah a si a ti tu an tam ngai.\nA zei bantuk hmenh khin miraang pennak chungin luatnak kan hmuh kum 67 a tlin ni cu sunsak ko hna hmenh seh law ram minung hna ca ah a sunglawi kho lai lo , a ruang cu luatnak ka hmu timi intuar cu ram minung hna nun ah a um lo.\nPrevious Previous post: President Thar Kumthar Biacah\nNext Next post: 2015 Norway Cozah Budget Kong Ah Theihttha Zeimawzat


Kanmah Lai Nungak Te Bak Kawl Mintami ah A Lut Ve Cang , Thet Mon Myint Hnu A Zul Kho Te Hnga Maw Tiah An Cuanh Cio (+Video) – Onlinenungak\nKawlram lemcang tuanbia zoh tik ah Chinmi chungin “Thet Mon Myint” nih minthat nak tampi a co i mipi duhbik mi lak zong ah thim a si i a hlawh tling bakmi lemcang pakhat a si i Chinmi minthat ter tu pakhat a si .Thangthar hna lak ah Thet Mon Myint bantuk in rampi huap minthang an chuak kho ti hnga maw timi cu kawl mipi nih an cuanh ngaimi a si ve .\nTutan kan rak langhter mi hi kan mah Chinmi bak a si i lemcang lei ah a lut tharmi a si i a min cu “Mai Jake Lay” a si . Atu hi lemcang hram ai thokka te a si i Thet Mon Myint hnuzul tiah mipi zong nih hmuhcio a si tik ah Thet Mon Myint a phan kho te hnga maw a hnu a zul kho taktak te hnga maw ti zong in cuanh chihmi a hung si ve .\nMai Jake Lay hi Chinram Paletwa Myone ah a um mi a si i lawlawse cu Yangon-North Dagan ah a um liomi a si . Zuknung pakhat zong an tuah cang i Hakha myone ah a si tiah a mah nih cun a chim .Lemcang rian hi a mah hrim nih a duhmi a si i ai thim bak mi a si tiah a chim fawn .\nLemcangthiam nupawl lak ah a duhbik mi an hal i “Thet Mon Myint , Shwe Hmone Yati,Wut Hmone Shwe Yi hna hi ka duhbik hna” tiah a chim . A mah hi kawlholh tlawmpal te ai harh pah ve rih nain hmailei ah cun holh lei kong ah cun buainak a ngei lailo tiah zumh a si .\nHakha i zuknung an can nak ah cun khuabawipa tunu ah ka cang tiah a chim i , Yangon a umnak a pi zong nih fak pi in thazang a ka pek tiah a chim ve .Nungak dawh ngaingai a si i sponcer a hawl lai maw hawl lo timi cu a mah cung ah ai hngat ding a si .


Zuamcawhnak he hmainormi Chin Media - THE CHINLAND POST\nZuamcawhnak he hmainormi Chin Media\nChin Media Logs\nZa Bawi Thawng- 10 July 2020– “Media rian ka luh cu keimah lungtho te le duh thim tein a si ko. Hi riantuan cu ka thisen hrim zong nih a ciah tuk cang in kaa thei,” tiah Chin journalist pakhat Salai Van Kio nih a chim.\nFalamca Cirhti News timi le Kawlca in Zalen News tiah Online ah thawngpang a tialtu Salai Van Kio cu Kalay peng ah chungkhar in khuasami a si i media rian a tuannak zong kum kua fai a si cang. Amah pumpak tein Website a ngeihmi ah thawngzamh a tuah cu kum thum tluk a si cang, nain nihin tiang fangkhat hmanh luhnak um loin pehzulh tein ca a tial pengmi a si.\n“Nupi le fa he khuasak hnu i fang khat hmanh hmuhnak um lomi rian tuan cu a fawimi a si lo. Nain tuni tiang hiti ka tuan khawhnak zong hi ka nupi thawng le ka chungkhar bawmhchanhnak thawng in an si,” tiah Salai Van Kio nih a chim.\nMedia Development Investment Fund (MDIF) nih 2019 kum i Chin media hna kong hlathlainak a tuahmi ah: Kawlram chung ah Chin media phu 25 an um i mah cucu Kawlram tlangcungmi vialte lakah media phu a tam bik a si i, zatuak in 40% ah a dir tiah a langhter. Kawlram chung ah a siifak bikmi ram nih atu bantuk media phu tam tuk a um cu MDIF a khuaruah a har caah tlangcung media phu dang hna lakah Chin mi sin lawngah hlathlainak a tuahmi a si.\n2014 Kawlram milu relnak ning in Chin ram ah: milu 478,801, pengkulh pa kua le miphun tengnge 53 an um. Pengtlang holh aa dangmi pinah miphun tengnge tam tuk ruang le a bikin common holh a um lo caah tu bantukin Chin ah media phu a tamnak zong a si ti khawh a si.\nChin Media Network (CMN) nih hin Chin media phu pawl hmunkhat ah rian tuanti khawh nakding kong rian a tuan i, anmah le an tahfung nih a tlinhmi media phu paoh cu member ah an lut. Tu ah cun CMN ah Chin media phu 15 an um cang.\n“Kan zapi phu pakhat ah ifonh ding (Network phun si lo) cu kan duh dihmi a si,” tiin atu lio CMN ah Executive Director le Khonumthung ah editor-in-charge simi Salai Robert Ropuia nih a chim. “Asinain, zei holh kan hman lai timi kong zong kan ruahchih ngai. Chin holh phun tam tuk in hman le a si kho fawn lo.”\nA voi (3) Nak Chin Journalists pawl Hakha ah Meeting tuah lio. Photo by; CMN\nChin National League for Democracy in General Secretary Salai Ceu Bik Thawng nih Chin media phu hna nih Network phun dah ti lo an zapi phu khat ah ser a si khawh lonak kong le hei si sual hmanhah Chin holh si loin miphun dang holh nih hmunhma a lak khawhmi a si tiin a chim.\n“Chin party komh bantuk in a um ciami buu phiat i pakhat ah ifonh dih ti khi cu Chin media le CSO le biaknak tepawl caah cun asi khomi a si lo (not applicable) i a herh lem ah ka ruat lo. Ifonh dih hna sehlaw Kawl/Mirang ca theo kha tamdeuh hmunhma an pek lai caah mah miphun (pengtlang) holh section hmunhma a bi tuk lai.”\nKawlram ah media phu (a min in cun) a tambik cu Chin nih tlai ko hmanh sehlaw, pehzulh tein an nun khawhnak kong le media quality a niam mi kong cu Chin media phu hna nih kum 10 deng a buai len cangmi le an tei khawh rih lomi zong a si.\nPresident Thein Sein cozah nih media zalonnak tampi a pek tikah Chin mi zong nih mah pengtlang holh kilvennak caah ti caantha lak i media phu a dirhmi zong an rak um len.\n“Cheukhat cu hmailei kong thatein cuanhnak ngei lo le mah pengtlang holh kilven duh ruang men ah kan ti lai cu, mah nih an lung chikhat a van phawh tikah media phu cu an hei dirh ve ko. Nain, mah pawl cu pehzulh in caan sau an dir kho hlei lo,” tiah Salai Robert Ropuia nih a chim.\nChin World le Khonumthung media cu Kawl in chuahmi a si tikah ramchung miphun dang zong nih Chin media phu lakah cun an theih cem deuhmi phu hna an si. Mah phu hnih i an Editor hna nih an chim mi cu Chin peng le tlang chung i holh hmang loin Kawl holh an hmannak cu media line lawng kan i hmaithlak ca ah a si tiah an chim.\n“Caholh kilven duh ruang men i media phu dirh len hi journalist pakhat nih a ti awk le a rian a si lo ti ka ruah. Journalist pakhat nih cun Media line lei hi kan philh awk a si lo. Caholh kong lawng i hmaithlak i journalist pakhat nih a zulh dingmi zulh lo le theih lo hna khi journalist limhang a zor ter ngai,” tiah Chin World i Editor-in-charge Salai Hung Htun Gei nih a chim.\nKawlca in tialmi thawngpang cu Chinmi tam deuh nih an rel lo, nain Kawlca a rel khomi miphun dang nih Chinmi kong theih duhah an rel tawn tiin MDIF nih report a tuahmi ah a lang. Kawl media nih Chin ramah hrambunh lo ruang le Chinmi kong papek tuk in an tial lo ca zong a si.\nPhoto By; CMN\nMandalay University i Philosophy Department ah rian a tuanmi Dr. Van Nun Ham nih cun Chin media hi Kawl media bang ethics zul in catial hna sehlaw miphun dang media lakah kan hmai a hngalpi cio lai i bochanmi media phu an si lai tiin a chim.\n“Journalist kan tuan lai an i ti vekvek si cun zeidah kan zulh ding a si ti tel cu theih ding a si. Chin media tam deuh nih hin atu kan ram nih Media Law le Ethics kan ngeihmi hna hi a um le um lo a thei lomi tampi an um lai ti ka ruah. Cucaah, kei ka hmuh ning cun media lei training hna hi tampi an herh rih tiah ka ruah.”\nSalai Robert Ropuia nih Chin media quality kong cu chawva lei zong nih lai a rel ngaimi a si tiah a chim. “CMN nih UNDP in bawmhnak kan rak hmuh lio khan Chin media phu lakah media training hna voi tam nawn kan rak tuah khawh i journalists pawl zong media vawlei i an luh tikah theih kauhnak lei ah tampi a bawmh ngai hna. Nain, bawmhnak kan ngeih ti lo hnu cun Chin media hi a zeilei paohah kan thazaang a der in ka hmu.”\nChawva lei harsat ruangah Chin media chung in a tlawm bik phu 5 tluk cu a luancia kum 5 lio ah pehzulh kho ti loin an um. Nain media phu thar bel cu an karh chin rih ko.\nChin Media lakah NGOs sin in bawmhnak a hmumi zong an um. CMN lei nih an chimning cun media phu nga hrawng cu bawmhnak a hmumi kan si, nain mah bawmhnak hna cu kum khat hnih ca lawng ah a si i hmailei ca pi tiang in cun an si lo tiah an chim.\nKawlram chung tlangcung media dang hna cu an ca chuahmi ah advertisement in tangkaa an hmu i chawva lei zongah harsa tuk loin an um. Asinain, Chin media phu nih advertisement in chawva an hmu kho rih lo ti tluk a si.\n“Chin mipi hrim nih hin—a bik in sipuaizi tuahmi nih media ah advertisement tuah kong hi an i fiang lo i a tuah zong an tuah theng bal lo. Tlangcungmi media phu dang hna cu mah advertisement nih tampi an riantuanak zong a bawmh khawh hna,” tiin Salai Robert Ropuia nih a chim.\nSalai Hung Htun Gei nih Chin cozah nih Chin Media kong ah zei hmanh a bawmh lonak kong, “Chawva in an kan bawmh lo cu hei um ko seh law, Chin cozah nih hin Tender a auh tikah ah a tlawm bik ting 10 cu advertisement ca ah a hman khawhmi a si. Mah cu zong cu kanmah Chin media sinah an hmang bal lem lo.”\nSalai Ceu Bik Thawng nih Chin cozah nihhin Chin media hi miphun sertu pillar pakhat an si timi hi a hmu kho lo, papek a pek lo ruang le tlaihhip ruang bik ah Chin media an thazang dernak a si ko tiin a chim.\n“Chin cozah nih kum khat ca a budget chung in a tlawm bik 1% tel khi media le CSO caah a chiahpiak awk a si tiah ka ti peng.”\nMedia riantuannak ah thla khat ah fangkhat te hmanh a hmu lomi zong minung tampi an um. Asinain, pumpek in a tuan cangmi caah cun zeitluk harnak an ton zongah kal tak ding tak cu a ruat taktak kho lomi Chin journalists ah minung tampi an um ve.\n“Chin ram i media rian tuanmi hi pumpek bak in tuan khi a si ko. Tangkaa hmu hlah hmanh sehlaw ka tuan huam ti lo tiin kaltak awk zong a thami a si lo,” tiah The Chinland Post i Chief Editor Salai Bawi Uk Thang nih a chim.\nSalai Van Kio zong nih a chimmi cu, “ka kaltak a si ahcun ho nih dah thawngpang a dikmi kan miphun sin an phanhpi lai ti ka ruah caah ka kal tak kho hrim lo.”\nSalai Van Kio hi amah pumpak in Website a rak tuah hlanah Kawlram i media puitling pakhat simi Eleven Media Group ah reporter rian rak tuan balmi a si. Eleven i a rak tuan lio ah thlahlawh zong amah tawkte in a hmumi a si. Nain, Chin ram kong le Chinmi thawngpang papek in an tial tuk lo ti a ruah caah chuahtak in Chin mi ca Online in thawngpang a tialmi a si.\nMedia phu pakhat dirh ding ti ahcun a herhmi tampi an um tawn. Zung chung i hman ding pin ah zung leng ca a herhmi zong tampi a um. Thawngpang hlat tikah mah le motorcycle te hman a hau i, lam naih lam hlat kal duh zong ah mah le tangkaa tein datsii (petrol) zong i rawn a si. Mah nih chawva tlin lo le hawilei sin hei cawi le chungkhar sin ah tangkaa hal in media rian a tuanmi zong Chinmi ah an tampi.\n“Tangkaa lut zeihmanh ka ngeih lo zongah ka miphun hna nih ka thawngpang tialmi thawngin thathnemnak an hmuh ti ka theihmi hi kei ka diriam cemmi a si,” tiah Salai Van Kio nih a chim.+++\nPrevious CNLD Hi Chin Miphun Party A Si Lo Nan Ti Maw?\nNext Hakha Peng Chin National League for Democracy In MP Aa Cuh Dingmi An I Fiang Cang


Kawl Mintami A Simi Nawarat Nih Pasal Ka Ngei Ti Lai Lo Ati Cu Aduh Tu Pawl Caah Cun Lungdong Ngai A Si Ko Lai – Global Chin Post\n[ March 22, 2018 ] U Tti Khun Myat Pituh Hlutaw President Ah An Thim\tPolitics\n[ March 22, 2018 ] Kawlram President Thar Thimhlan Cu Myint Swe Nih Rian A Tuan Chung Lai, VP 2 Pu Henry Van Thio Zong Kawlram Presiden Si Nak Lam A Um\tMyanmar\n[ March 22, 2018 ] Justtin Bieber Cu Model Sexy Ngaiminu He Zan Ah An Chuak, Hmantlak Tarchih A Si, Selena Cu Atuar Ngailai\tMagazine\n[ March 22, 2018 ] Aungla N Sang He Kan I Thawng TThan Lai, By Alain Ngalani\tWorld News\n[ March 20, 2018 ] USA Ram Indiana Ah Mi Dang Min In USA A Phan Mi Konghe Pehtlai In Immigration Lawyer He Tonnak An Ngei\tChin\nHomeMagazineKawl Mintami A Simi Nawarat Nih Pasal Ka Ngei Ti Lai Lo Ati Cu Aduh Tu Pawl Caah Cun Lungdong Ngai A Si Ko Lai\nKawl Mintami A Simi Nawarat Nih Pasal Ka Ngei Ti Lai Lo Ati Cu Aduh Tu Pawl Caah Cun Lungdong Ngai A Si Ko Lai\nMarch 12, 2018 admin Magazine 0\nMinung cu hrin kan si in pakhat lawng kan si i,kankal tik zong ah pakhat lawng in kan kal ko lai. Tlangval he i tleihchannak timi hi ka ngei tuk lo tiah,MC interview ah a chim.\nAi dawh tuk rih eh, A helhtu nih an ngah rih bak lo ti nak a si ko lai. Pasal ngeih itimh lo cu,,\nZungzal in lungtho tein le thatho tein a nuhpingngia rian pehtlai tein a ttuan tawn mi a si. A tulio cu a mui langh lonak sau ngai cang. A khual tlawnnak zong ah a dawttuk mi a uico fa tete kha hawikom i ser in daitein a caan hmang.\nDuhdawtnak lei kong he pehtlai in “Duhnak timi cu a zungzal in a thar ko”tiah a chim. Can sau pi i pehtlaih khawhnak ding ahcun i theihthiam hi a bia pi tuk. Ka pawngkam ah um mi chungkhar pawl aitheihthiam lo mi ka hmuh hna tik ah ka tih tuk. Pasal ka ngei ti lai loh tiah a chim chih. Mintami pakhat nih mah ti bia a chim a cu a duh tu pawl caah cun lungdong bak khi a si.\nHlawhtling ngai in movie tampi a thla mi Nawarat cu a tu tiang ahhin mipi nih a theih mi kan tampi ko lai,amah hi duhdawtnak kong ah siseh,chungkhar kong ah siseh a hmuh ning tete kha van langh ter a si.\nCopyright © Global Chin Post 2017


CNF cu kan chin miphun rakkap an si – The Cherry Par\nCNF cu kan chin miphun rakkap an si\nCNF cu kan chin miphun rakkap an si. Mipi nih kan bawmhchanhnak thazaang a der tuk i an thawng kho lo. Mipi, Lak ah mi soi lawng a thiam i revolution polictics zeihmanh a hngal lo mi kan tam tuk ruang ah an tha a der chinchin. CNF nih Chin miphun caah a tuah cang mi, anmah an um thawng in Chin miphun nih theipar a hmuh cang mi hi a tam tuk ve cang! Cucu zong cu mibu-aa pawl nih cun kan theih kho hoi lai lo!\nCNA nih khin, miphun dang hriamtlai pawl bang khin heh tiah a ngah mi lam poh in chaw kawl ve hna se law, si thalo le drugs hna anzuar ve hnga i phaisa cu an ruh tung ko hnga! Na in an duh lo – dignity ngei te in um tu kha an ni thim deuh! Side effects a chia tuk ding kha an hngalh caah an duh lo!\nPolicies Ning te in a kal mi Bu cu, thinhun lungfahnak a um men ruang ah an tlaihtleeng an thleng kho lo. A fekmi hmuitinh an ngei. Emotion-controlled an si lo. Mi luala pawl nih kaa ka ngei pat tiah kan aukhuan ve i kan soisel mi khi ningzah ding asi na in mi Bu-aa ttheu cu ningzah awk a si hmanh an thei Hoi lai lo!\nCNF/A Thawng in kan mi miphun nih theipar kan hmuh mi a tampi ve cang. Tachunhnak ah, CHRO hna khi an offshoot of CNF asi. Cun EBO te hna, UNFC, ENC, UPC, le a dangdang tlangcung miphun lak ah kan ule nih hmun an laak khawhnak le Chin miphun kan hmai a kan hngal ter ve tawn mi khi CNF mandate ruang ah asi. Ram dang ah mihrut le mi molh hmanh kankal khawh lulh nak hna khi CNF a rak um ve ruang le anmah mandate ruang te hna tampi aa tel. Miphun ca ah thlennak tampi an chuah ter ve cang! Mi Bu-aa pawl nih heh bia chiakha in nan comment Hoi te lai! Credit: Thla Thawng Hlawn Khirh\n← Actress Thet Mon Myint Zong Ralkap nih Taza an Cuai\nKum 30chung ah zeihmanh an ngei lo ma kan ti hna. Kum 30 chungah zeiin dah kan rak dirkamh hna? →


Rampi Min That Tertu Thet Htar Thuzar Cu Kumhnih Pehtlai Champion A Si - Khuaruah Har News\nEgypt International Badminton Champion 2019 final ah kawlram in badminton tuk thiam Thet Htar Thuzar nih cun Wales ram aiawhtu badminton tukthiam Jordan Hart cu nuamte in a tukpi dih ah teinak cotu(champion) a hung si. Cun tukum hin cun pehzulh tein kumhnih chung champion sinak zawng a co.\nKawlrampi hla dawh tuk mi pakharnak champion dirhmun he vun ngeih ah cun lung ahmui tuk hringhran ko e. Kawlram mipakhat sinak he kan ram caah ah champion ka sikho hi ka lung a hmui kho tuk, tiah puai dih ah a chim.\nFinal ah pumpak bak van ra in tha aka petu le The Arab republic of Egypt ramhe pehtlai in kawlram Embassador U Myint Lwin le anupi Daw Khinti Win cungah le online in result rak nghak in tha aka petu na dih lak cung zawng ah lunglawmhnak tampi ka ngei tiah a chim than.\nFinal ah hin Thet Hta Shwe nih Wales in Jordan Hart cu 21-6 in a awikhatnak puai ah a tei pinah a awihnihnak lebang cu 12-1 in a sungakhan. Nikum zawng ah khan gold medal a rak co baltu zawng a si. Hi ticun Ther Htar Thuzar cu kum hnih chung pehzulh in champion a cotu pakhat a hung si.\nThet Hta Shwe hi tukum chung ah puai 48 sawmli pariat ah puai 39 sawmthum pakua bakte teinak a cotu zawng a si. Mah hi nu le Aung La Nsang hi cu kawlram caah cun an sunglawi khun ko rua, a ruang cu an mah pahnih thawng in kawlram nih mintthatnak vawi tampi a co cang.\nMalaysia ah motor pahnak in athimi nufa thum hna ruak humhnak arak tuahpiaktu U Kyaw Thu\nVawlei Cung Mawtaw Vialte Lak Ah A Ttha Bik Le A Man Fak Bik (5)\nKawl Ram Phaisa Cu Singapore Dollare Changtu A Si Ve Cang Lai\nMipa Pakhat Cu Ningcang Lo Mi Video Thlah Ruangah Kum (5) Thong Tlak Ai Huah\nMusic Video Pakhat Ruangah Cozah Hruaitu Tiang A Buaiter Dihtu Malaysia Hlasak Thiam Nu Pahnih\nRomos-Nih Nupi Tthitnak Puai A Tuah Cang Lai, Ronaldo A Sawm Ve Lo, Beckham Le Pique Le Chungkhar Cu A Sawm Hna\nZarhkhat Ah Awi Zeizah Dah Nupa A Si Cangmi Nih Diriamnak Kan Hman Ah A Tthat Tihmi Kongah Hlahhlai Tu Nih An Langhter Mi


Thawngpang Ṭha Taktak Asi: Atulio Zawtnak Ṭihnung A Chuahnak China Ah Coronavirus Ngeimi Nu Nih Fa A Hrin I A Fate Him Bawm Tein A Chuak – Chin World News Evening\nFebruary 3, 2020 February 3, 2020 Salai Van Thawngpang\nAsunglawi hringhran ko. China’s Heilongjiang khuapi ah tuni February 3 ah Xinhua Tuluk Zawtnak (Coronavirus) in a kuahmi nu nih fate a hrin i, hi a fate hi him bawm tein le a nu zawtnak i chawn lo ngamdam tein a chuak tiah doctors te nih thanhnak an tuah.\nXinhua hi nau a pawi lioah a tak linh hi an zoh tikah 37.3°C bak a si i Coronavirus a ngeih tiah Dr. Na Hui nih Press Conference ngeih lioah chimphuannak a ngeih. Ngakchiate cu Coronavirus a ngeih le ngeih lo zohnak an ngeih tikah a ngei lo tiah theih a si.\nCun naute a nu tak linh zong amah sining (normal) te a si cang tiah siibawite nih an chim. Naute le anu cu Medical team pawl nih an zohkhenh lio hna a si tiah theih a si fawn. lawmh a um ngaingai hibantukin zawtnak ṭihnung chungin a luatmi an um tikah mipi lawmh a um tuk hringhran.\nNote: Hihi miraang ca Laica in kan lehchawmmi a si caah kan palhnak le a sining loin kan lehpalhmi um cun nan kan theihthiamnak lai kan in nawlpat duh hna. Miraang thiammi nih cun miraang nih an ṭialmi zong rel ṭhan khawh i zuam te uh.


Chin Ramkulh Cozah le Chin Media Tonnak February 3, 2020 Chungin Biahalmi le Bialehnak Tawi – THE CHINLAND POST\nChin Ramkulh Cozah le Chin Media Tonnak February 3, 2020 Chungin Biahalmi le Bialehnak Tawi\nChin ramkulh coza\nSalai Josephbawi| The Chinland Post| 2020 February 5| The Chinland Post nih Chin Media le Cozah tonnak ah biahalnak (18) kan tuah hna. Cu chungin zapi theih awk tha timi a tawinak tete in kan van langhter.\nChin Baptist Convention (CBC) mindat puai tuahmi cu CNF an itel ruangah National Reconciliation and Peace Centre (NRPC) hnatlaknak an ngah lo caah a tlai deuh hnu lawngah puai tuahnak kan onh khawh hna tiah Chief Minister, Vuanci Soe Htet, Chin State Govt. Director U San Thun Sein hna nih a chim.\n2nd Chin National Day Thantlang cu Pengkip nunphung bu le mizapi itel cio dingin Chin ramkulh Cozah nih a kan sawm. Hi CND ahhin Kawlram State Counselor Aung San Suh Kyi or President pakhatkhat cu an ra ko lai nain aho a ra lai tiah a kan chim kho rihlo.\nFebruary 12, 2020 Union Day cu Thantlang ah Chin Ramkulh Cozah hruainak in an tuah lai tiah Vuanci Soe Htet nih a chim.\nChin National Day cu Ramkulh Zung khar nih ah official in a si kho lo tiah an kan leh. A ruang cu Kawlram miphun kan tam caah hi bantuk zungkhar nih kan tuah ahcun a buaibai kho dingmi a tam caah kan pek khawh lonak a si an ti. CND ni cu Puai a si caah zungkhar ni tiah official kan thanh lo zongah zungkhar cio a si ko tiah an ti. (Chin State Govt. Director U San Thun Sein)\nThantlang Zarhpi ni zing sml 6-9am kar mei a mit lengmangmi cu CND lai a si caah mei an tuah he aa tong kho mi a si tiah Vuanci Soe Htet nih a chim.Electric zung Facebook Page le Media hmangin mei a mit caan mizapi kan thanh lengmang u tiah kan forh hna.\nTimit Dinti puai cu February 11 ah an tuah cang lai. K & DL Company taza cuaimi zong February 10 ah bia an iceih lai. A thatnak bik in kan tawlrel ko tiah tiah Vuanci Soe Htet nih a chim.\nRal Hmung Certual hrawh in Shopping Mall sak ding timi cu Chin Cozah le Khuathar mizapi tonnak an ngei bantuk in anmah le anmah tha tein an iceih hnu ah Cozah lei nih a herhning in kan tawlrel lai tiah Vuanci Soe Htet nih a chim. Hramhram in kan nor hna lai lo nain an duh lo taktak ahcun Upadi phungningin kan tuan ko lai. Certual kan hrawh sual zongah a thlang lei ah tha taktak in tuah kan timhmi a um ko a ti.\nHakha Ekah 676 kongah Thongtlami le Chin Ramkulh karlak tazacawinak cu thongtla mi le tette biahal ding an tlin rihlo caah arauhnak a si tiah an ti. Cu hmunhma I Ekah 532 hmannak nawl Ramkomh Cozah nawl an ngah caah a tutiang inn hmun phawtzamhnak an tuah kho rih lo tiah Vuanci Sui Thio le Vuanci Soe Htet nih an chim.\nChin ramkulh ah Tolreba Sehzung Mindat ah on a si cang. Pengkhat ah Kyats sing 1500 cawih ding zong an tawlrel cuahmah. Sehzung tuahnak bel mah peng cio a ti kho mi nih izuam in Cozah nih a herhmi tuahnak nawl onh a si lai.\nCoronavirus kong he pehtlai in Chin ramkulh Rikhuadar, Tonzang peng Dalkhai le Khaikam ah check cuahmah an si ko. Biakinn kip le zapi ralrinnak ngandamnak zung lei in an pek cuahmah tiah kan theih.\nThantlang Lahwahkah zung nih Hmahpuntin tuah paoh ah ahlu Ks.10,000 in a cunglei halmi kongah a report tu nan um ahcun fakpi in dan kan tat hna lai tiah Vuanci Phwe Arr nih a chim.\nPaletwa Sayamay te minung 207 leng nih Paletwa in thialnak an sok. Minung 67 cu Chin ramkulh lenglei ah an sok I a tangmi lawng ramkulh chung thialding in an sok. Sayamah te an izat lo caah Ramkomh Cozah lei nih chiahpiak ding aa fian hlan lo cu chim awk atha rihlo lo tiah Vuanci Soe Htet le Vuanci Phwe Arr nih an chim.\nSurbung Airport cu 37billion dih in sak cuahmah a si. May thla dih in June thla ah onhnak tuah ding timhtuahnak an ngei. Lailenpi Airport zong June thla hrawng lawngah on khawh a si te lai. ART 71 minung 72 aa tlummi Vanlawng a um kho lai. Hakha Thantlang Tedim tbk a dangdang halmi zong Dr. Sa Sa te abawmtu hna AMF tbk bawmhnak an um lawngah tuah khawh a si lai. Ramkomh Cozah bawmhnak in cun tangka a dihtukmi a si caah ruahchannak a um lo tiah Vuanci Sui Thio nih a chim.\nChin ramkulh ah Zu License phun (10) a um. 2013-19 kum tiang ah License 178 a um I 2019 Chin ramkulh Cozah hnatlaknak in a thar 102 chap a si. Azapi in 280 a ummi cu ngunkhuai kaih an si. Sing 5 lak tawnmi kha sing 11 tbk in a kai tiah Chin ramkulh Cozah Director U San Thun Sein nih a chim.\nVictoria tlangah Vailamtahtung cu a thar an tuah mi a si caah nawl onh awk a tha lo. Kan ngolter hna. Ahlun remh lawng kan onhmi a si tiah Vuanci Soe Htet nih a chim.\nWorld Bank bawmhnak in Kalay-Hakha kar lamkauh dingmi cu 2023 lawngah dihding tiah nawl an ka hal nain arannak tuah ding tiah ka ti ko hna. Kan term ahcun ruahchannak a um ti lo tiah Vuanci Sui Thio nih a chim.\nPrevious CBC Puai Kan Onh Ko Hna An Ti Nain CBC GS nih Cozah nih Tuah Kho Lo Ding An Kan Khammi A Si A Ti\nNext Thantlang Peng Aibur Khua Hydro-Electric Tuahmi Cozah Bawmhnak An Herh


Kan miphun nih Dobrev nunning dawh i cawn cio hna u sih: – Hakha Cherry\nKan miphun nih Dobrev nunning dawh i cawn cio hna u sih:\nDobrev cu July 20, 1914 ah Bulgaria ram Bailovo khuate ah a chuak. A pa cu a voi khatnak vawlei ral lio ah a thi. A pa a thih hnu in a nu nih a hmeih pi hna i, harsa ngai in khua a sa mi an si.Dobrev nih a no lio (sianginn a kai lio ) hi fiang tein aa cin ken lo.\n1940 kum ah nupi a ngei. Vanchiat ah a voi hnih nak vawlei ral lio ah bom thlakmi cu a pawng ah a tla i cu nak cun aa hna cheh hram a thawk. Bom nih a puah hnu in a hna hi a tha ti lo. 20 July 2014 ah kum 100 a tling cang. A mah le a si khawh tawk tein lam kam ah thu i mi sin ah bawmhnak a hal hna.\nA hmuhmi chungin pia-khat te hmanh a mah caah hmang siang lo in a kawn i mi dang caah a hlut. A mah kong a tialmi nih an chimnak ah tuchunni tiang ah a harsa mi le Khrihfa biaknak caah a hlut mi hi an mah Bulgarian tangka in 80,000 a si cang. Euros in cun 40,000 hrawng a si cang.Kawlram tangka tlen in kan tuak a si ahcun Kyts 50317017.49 a si hnga.\nKum zakhat mi hmanh nih hi bantukin a mah le a si khawh tawk tein ram le miphun ca le, mi harsa caah teimak a chuah mi ka hmuh tikah tuchun ram thangchonak ah a thang cuahmah mi hna kan laimi mino pawl le Chin MP pawl zong nih kan ruah caan a za cang. Mah ca miatnak, mah ca thatnak, mah ca thangthatnak hmuh,mah ca lawng ah khuaruah le khuakhan le khuasak hi kan kal tak can a za cang. Kan miphun nih Dobrev bantuk in ruahnak tha, mi bawmh duhnak lungput kan ngeih a si ahcun kawlram ah sifak bik kan chin ram zong hi a thacho ve ko hnga ti mi ka ruat.\nBaibal nih ih can a si ti lo, thawk can le tuan can a si cang tiah a kan chimh bantuk in kanmah le kan si khawh tawk tein thluachuah a kan petu Pathian ca le kan miphun le kan ram caah tuan ve cang hna u sih tiah kan sawm hna. Bawipa nih thluachuahnak in pe ko hna seh.\nCredit-David Van Dawt Thawng\nNa Luatnak Kha Thlahthlam Hlah


Trump nih Biden thim a sinak a dohmi le a pom lomi hi phaisa a kawlnak a si a ti rih. – Hakha Cherry\nTrump nih Biden thim a sinak a dohmi le a pom lomi hi phaisa a kawlnak a si a ti rih.\nA timi cu Trump nih Biden thim a sinak a dohmi le a pom lomi hi phaisa a kawlnak a si a ti rih. A chim rihmi cu Trump le a mi pawl nih Biden thim a sinak an doh lengmang mi cu “mei” he lente an i celh a si a ti rih.\nLaipawl tamdeuh nih Pathian thimmi le hmanmi an timi cu buainak, hnahnawhnak, le harnak tuah le chuahpi lawng a thiam ko ne hi. Bawi Zisuh cu remnak, daihnak, ruahchannak, dawtnak, ngaihthiamnak, toidornak, lungsaunak, dinnak, nunnemnak, le luatnak a phurtu, a sertu, le a chuahpitu a si nan mu. Trump bantuk thinlung put le ziaza a neimi ttanh le dirpi zonghi pialsual/kalsual phunkhat a si ve ka ti keicu.Credit-Van Tum\nTrump Dirpi Lotu Walmart .Walmart nih twitter ah hitin hin ca atar.\nYLA timi hi dah ngai An Va Han Ṭhing Thei Tak Em


Na ihning pungsan nih na konglam fiang tein alangh ter ning … rak i zoh ve hmanh !a hman hnga maw ? – Vaurawng\nNa ihning pungsan nih na konglam fiang tein alangh ter ning … rak i zoh ve hmanh !a hman hnga maw ?\nPosted By: vaurawng.com January 15, 2020\nMinung kan ih ning pungsan hi adang dih cio hna . No. ning in rak i zoh law atu na sining he tlak le tlak lo theih khawh asi .\nNo .1 pungsan it mi cahcun\nKhuk pahnih kuai nawn in itmi na si ahcun , dai le mah tein um thiam mi na si . Fawi tein doh khawh na si lo bantukin na hmai lei kong ruahah tihnak ngei lomi na si . Harnak na ton zongah mirh tein hmai fongtu na si .\nNo.2 in itmi cu\nKuai tein na ih ahcun acaanah mi bochan ding kawlmi na si . Na cungah dawtnak , zangfahnak tak aduh mi na si . Cun harnak pawl le buainak hi hlat pin um na duh . Na tlak bik ding rian cu Art lei asi .\nNo.3 in it mi cu\nBawh buin ih hmang mi cu hruaitu tha na si . Hruai thiamnak le tei khawhnak ngei tu na si . Zeipoh hi asining tein tuah kho tu na si . Tuanvo lak duhnak lungthin na ngei , teinak hmuh ding caah mah tein cawlcang mi na si .\nNo .4 in itmi cu\nZakpathal it mi cu athatnak in hmu khotu na si . Mi tampi nih komh an in duh mi na si . Rian zong hman tein tuan , zuamnak tein tuan tu na si . A hman mi lei ah na dir . Hitin ait mi hi mi chawnhbiak zong an thiam tuk .\nBe the first to comment on "Na ihning pungsan nih na konglam fiang tein alangh ter ning … rak i zoh ve hmanh !a hman hnga maw ?"


Donald Trump nih:William Bill Barr cu’ A rian in a chuah lai. – Lai Lungrawn Post\nDonald Trump nih:William Bill Barr cu’ A rian in a chuah lai.\nPresident Donald Trump nih Attorney General William Bill Barr cu Christmas hlan ah a rian in a chuak lai tiah Twitter ah a vun ttial. Mah hi Electoral College nih Joe Biden teinak an fehter ni ah a cangmi a si. US Justice Department lutlai Bill Barr hi president Trump he aa naihniam taktakmi le Trump ṭanpitu ṭhabik lakah aa tel. Asinain 2020 US Election ah a sungmi Trump nih Joe Biden le Democratic nih hrokhrawl in teinak an hmuh tiah sungh duh loin tazacuai le thimnak a phichuak amah lei hoih ding in mersan aa zuammi kong ah Barr nih bia tihin a rak chim; “Tutan thimnak a phichuak a thleng kho ding tiang in lih le hrokhrawlnak kan hmu lo.\nCuti a chim cu Trump caah a rak fak tuk. White House ah a auh colh i suimilam tam ngai bia an rak i ruah. Cu zarh lila ah Barr nih a rian chuahtak a duh kong bia a rak leng.Trump cozah thla khat hrawng te lawng a taang cang nain kum dongh hlan ah a rian a chuah tak a si ahcun amah changtu ding hi rian a ttuan manh lai lo.\nRelchap ko:USA President thimnak cu thaizing, December 14, 2020 ah Electoral Collage pawl nih State kip result zoh chih in fehternak an tuah cang lai, phundang in chim ahcun thaizing ah a chia a tha a fiang cang lai i January 20 ahcun President thar lawmhnak tuah khawh ding in timhtuahnak karhlan pi a si cang lai.\nTukum US President thimnak hi a dik lo, Vote fir in Democrats nih teinak an hruai mi a si, a dik hrimhrim lo tiah Donald Trump legal team nih biatak tein dohnak an tuah, felfai taktak in Tehte (Evidence) pawl an khomh dih hnu ah Supereme Court ah an chuah pi.\nThawngpang chia ngai a si mi cu Supreme Court nih Donald Trump Legal Team pawl tehte zong zeihmanh zoh duh loin an hnon piak hna. A fawinak cun US Supreme Court pi zong nih Donald Trump an dirkamh duh lo, an hlonh ti khawh a si. Tehte an chuah pi mi zong zoh lo bak in hnon piak cu Presidnet pakhat a si ve mi Donald Trump caah a fak ngai ngai.\nHi kong he pehtlai in Donald Trump nih “Tukum US President thimnak hi a dik lo, lih in teinak hmuh an i zuam timi Tehte felfai kan ngei, felfai taktak in Tehte (Evidence) langhter a si dih. A si nain Supreme Court nih an zoh duh lo, an hnon. Zeibantuk Biaceuh bawi hmanh a dik fel mi an um lo, Supreme Court telh chih in a dikfel mi an um lo, an cung ah ka lung a fak ngai ngai” tiah Fox News sin ah a chim.\nTutan thimnak result le Supreme Court cawlcangh ning kong ah Donald Trump a lung a fak ngai ngai. USA mipi dihlak an kan hlan, an kan deuh cikcek, Nikhat te hmanh biaceih zung ah caan an kan pe duh lo tiah a lungfahnak zong a langhter chih hi asi. ‘This is a great and disgraceful miscarriage of justice. The people of the United States were cheated, and our Country disgraced. Never even given our day in Court!’\nBiden le:A chungkhar cu mi fiir an si’Tibak sicang ko hi video.\nBreaking:Trump nih a sung’A cohlan duh lo’USA rampi a buai cang ko.


Thawngpang cheukhat: atu zanlei suimilam 8:30 PM – The Cherry Par\nThawngpang cheukhat: atu zanlei suimilam 8:30 PM\nYangon khuachung, nihin cu “a puak” thawngpang nih a khat. Atu zing suimilam 8AM ah Shwedagon Pagoda Lam le Ziwaka Lam, Yaw Min Gyi hmunhma tiah theih mi ah a khuainak, puaknak thawng pahnih a um. Alan Pya pagoda i Ralkap compound lei lam an phih. Chun suimilam 12 ah Sanchuang GAD hmai ah voihnih a puak than. Zanlei sang ah Sanchuang Myone chung, Baho Lam, Yangon ramthen Parliamnet thlang lei i a um mi, Tilawng ralkap umnak pumpak inn ah a puakkho mi thil pahnih an hlawt.\nZanlei sang thiamthiam ah Pansodan Lam, Tilawng dinhnak riantuan tu hna zung pawng ah puaknak pakhat a um. Zanlei thiam thiam ah, Myanmar Plaza Shopping center ah puaknak a umthan, mah ka zawn i a puakmi hi kut tuahmi a si tiah an langhter, cheukhat nih stove explosion, a si lo ah a dang pakhat khat a si kho tiah an ti. Nain dawr vialte cu an khar chung lai tiah an langhter. (Mah ka zawn hi a tu chunk an zungah ka hoipa nih Saya Van, nihin hi Myanmar plaza ah pakhat khat a puak kho ti thawng a lengpah, tiah nihin ah bia kan i ruah, a cang taktak hoi, nain mah ka zawn hi, ATM a tamcemnak hmun, ATM in phaisa an chuah cemnak hmun, cun duhlonak alanghter mi hna, ralkap le palek nih an then chue hna tikah an i thuh cemnak hmu a si tikah Mipi lei nih an puak cu a si kho lai lo tiah a ruahdammi tam deuh an si)\nCun, Botahtaung Myone ah, mino pawl nih ralkap nih thimnak sang hruaitu upa sin ah “eh sazin tiang” lo ding in “Non guest campaign” an tuah. Thaketa, Hlaing le Kyauktan Myone ah cheukhat lamzawhnak tete a um rih. Cheu khat Alone Myone ah Taluk thantar mei in an khangh. Cun taluk thil chuak le Xi Jinping hmantlak pawl in duhlonak an langhter. Taluk huatnak thisa a lutngai.\nYangon khua leng Thawngpang cheukhat. Sagaing ramthen, Kalay khua, Tahan i lam an khamnak ah Ralkap le Palek nih an thencheu hna nak ah “live round le grenades” timi an hman i minung 5 an thi, 20 leng hliam hma an tuar. Bago ah atu zing lamzawh ding an i pumkhawm lio ah ralkap le palek nih an then chua hna i pahnih an thi, pali hliam hma an pu Mandalay ramthen, Mattaya Myone, Lon Taung khua te ah, a tu zing Palek nih an luhhnawh hna i, mipi tampi an tlaih hna.\nSagaing ramthen, Taze Myone ah, media nih an langhter ningah ralkap motor tampi le ralkap 100 leng thazang an chamh i,lamzawh mi, mipi lei panga hrawng hma an pu, cun media nih a langhter ningah Taze Myone chung internet zong an phih dih tiah a langhter. Mandalay ramthen, Mandalay, Myingan, Kachin ramkulh Myintkyina le Sagaing ramthen Katha ah lamzawhnak tete a um rih.\nZahan zan Thawngpang cheukhat. Zahan zan ah Hlaing Tharyar Myone, Seikanthar Lam i Industrial zone No.2 i a ummi Garment factory pakhat a kang, level 4 a phan. JOC Galaxy Apparel Co.Ltd nih an chimh ning ahcun Taluk mirum pa nih a ngeihmi a si tiah a chim. Alone Myone ah Ralkap motor si tiah ruah damh mi motor pakhat mei a kang.\nShan ramkulh, Nyaung Shwe khua ah, tourism hmunhma tiah theih hngalh khua, palek sakhan hmai ah mipi an tlaih mi hna thlah piak than ding an au i, cu ahcun buaibai nak a um i, mipi lei pakhat a thi, pahra leng hma an pu. Shan ramkulh Kengtung khua ah, eh sazin an checknak ah eh sazin a taing lo mi pakhat an tlaih. Zahan zan suimilam 10:30 hrawng ah Tamwe Myone, Kyaukmyaung sang ah Sang Uktu Zung mei nih a kang. Cheukhat media nih an langhter ning ahcun electric shock, failure a si tiah an langhter.\nNorth Dagon, Sang 30 Nak, Ward 30, zung zong mei a kang. Myanmar Labour News nih a langhter ningah, Mandalay ramthen, Kyar Ni Kan palek umnak zong mei a kang tiah a langhter. Nizan CRPH nih thawng an thanh ningah cun, “wide scale abuses of human rights” timi evidences 180,000 kan khawmh chuah, i cucu IIMM he legal tuah dingin kan i ruah ti lai tiah an langhter.\nNote: Hi Thawngpang ka langhter mi hi, nihin keimah khuachung ka chuah vahnak ka hmuh mi le, 24/7 thawngzamh mi hna sinin cheukhat ka langhter mi a si. Source a fehmi in cheukhat ka langhter mi a si. By – Van Lian Thang\n← Fingreicat ah thisen le mitthli he aa bualmi ralram Kalay ah – April 7, 2021\nTutan Kalaymyo khuachung ral thawh dan hi ruah deuh ahau in ka hmuh ko →


Biaknak hlun kha Biaknak thar ah thlen a si | Radio Veritas Asia\nBiaknak hlun kha Biaknak thar ah thlen a si\nAtu chan Khrihfa vialte kan Pathian biakning hi aa khat cio maw? Zei Khrihfabu nih dah Pathian kha zei bantuk in an biak, ti mi le hlanlio Biakam hlun chan ah Pathian minung pawl nih zeitin dah an Pathian kha an rak biak ti hi vun zoh tuah usih.\nHlanlio Israel miphun hna nih Pathian an biak tikah anmah an phungning cio in le a sullam cio in pekchanhnak le raithawinak kha saram thi hmang in an tuah tawn.\nBiakamnak hmasabik nih khan Pathian biaknak caah phunglam a ngeih i Biakinn zong a ngei. A biakinn cu minung nih ser mi a si. Biaknak puanthlaam kha an ser. A lenglei cu hmunthiang ti a si. Cu chungah cun mei-inn, cabuai le Pathian sin pek mi changreu kha an um. Puanzaar pahnihnak hnulei ah khan hmunthiangbik ti mi hmun kha a um. Cu chungah cun rimhmui khanghnak sui biak-`heng le sui hut mi kuang, biakamnak kuang an chiahnak kuang kha a um. Cu kuang chungah cun Manna an chiahnak sui-um, Aron `hiang`hunh a corh mi le nawlbia `ialnak lungtlap pahnih kha an chiah hna. Cu kuang cungah cun Pathian sunparnak Cherubim an um i sualngaihthiamnak hmun kha an thla an zarh. Lenglei thlaam chungah khan tlangbawi hna cu an rian`uan awkah nifa tein an lut lengmang. Asinain chungchin thlaam ah khan cun tlangbawingan lawng a lut kho i cu zong cu kum khat ah voikhat lawng a si. Thisen kha aa put i "amah caah le mi nih hngalh loin an tuah mi sualnak caah Pathian sinah khan a pek." Hi thil vialte hi lenglei phunglam lawng an si i Pathian nih zeizong vialte a remh `han caan ca tiang lawng an si [Heb. 9:1-10].\nChim duh mi cu hlanlio zongah hin Pathian an biak tikah thawinak thilri pakhat khat telh lo ahcun an bia lo. Pathian biak ti tikah saram maw zei maw pakhat khat tal in biak a si. Biaknak caah biakinn an ngei ve. Tuchan Khrihfa hna zong nih Pathian biaknak caah biakinn cu kan ngei cio ve ko. Asi ahcun Pathian biaknak taktak caah zeidah kan hman.\nHeb. 9:25-28 kan zoh ahcun, "Khrih cu amah le amah i thawi awkah voi tampi a luh a herh lo, cuti tuah a herh a si ahcun vawlei ser hramthok in voi tamtuk a in cang hnga. Amah le amah raithawinak i aa hmannak thawngin sualnak kha a hloh khawhnak hnga chan vialte nih donghnak cu a phaak dengmang caan ah hin voikhat ah zaa lakin a hung lang. Mi tampi sualnak laakpiak awkah Khrih cu voikhat rai-thawinak ah pek a si."\nKhrih, vawlei cung i a rat cu minung vialte sual ngaihthiam kan sinak hnga caah le raithawinak a innak thawngin a Pa sinah minung vialte phaakpi ding kha a rian a si. Pathian nih saram thi in raithawinak pekchanh kha a lung a tlin ti lo caah a Fapa thi in thawinak ah a thlen. "Cuti cun Pathian nih raithawinak hlun vialte kha a hlawt hna i Kri raithawinak ah khan a thlen hna," [Heb. 10:9].\nBawi Jesuh nih Raithawinak ah hman ka si ti aa hngalh caah a Pa duhning tein vawlei cungah nautatnak le temhinnak phunzakip tuar in Kalvary tlang cungah minung vialte caah voikhat ah zaa lakin Raithawinak ah aa pe.\nJesuh nih Raithawinak ah aa hman hlan ah a kan cahtak mi bia a um. Cucu a Pum kha mitsur-haang le changreu ah a thlen i hi mitsur-haang le changreu hin Biak`heng cungah raithawinak ah hman dingin a kan cahtak. Cucaah cun Catholic Khrihfa hna caah cun tlangbawi nih biaknak pekchanhnak a tuah tik i thla a cam mi cu, "Maw zeizong vialte a tuah khotu Bawipa Pathian, Nangmah cu velngeih zangfah thiam mi na si. Nangmah velngeih zangfahnak thawngin hi changreu cu kan hmuh. Minung kut rian`uannak le vawlei in a chuak mi hi changreu cu Nangmah sinah kanin pekchanh. Hi changreu cu kanmah caah nunnak changreu ah a cang lai," a ti. Cun mitsur-haang caah khan hiti hin a cam `han, "Hi ti le mitsur-haang an i cawhnak biathuk hin kanmah minung cannak aa hrawmduhtu Bawipa nih Amah Pathian cannak kha kan hrawm ve ko seh. Hi mitsur-haang cu Nangmah sinah kanin pekchanh. Hi mitsur-haang cu kanmah caah thlarau din awk ti ah a cang lai. Maw Bawipa Pathian, kannih kha rak kan cohlang ko law toidor le lungkuai in kanin pekchanh mi thawinak hi na lung rak tling ko sawh," tiah a chim i a pekchanh.\nTlangbawi nih a pekchanh mi changreu le mitsur-haang cungah khan tlang-bawi nih thla a cam `han rih mi cu, "Kanin pekchanh mi hi thluachuah run pe law na hna rak tla ko sawh. Thlarau le biatak in pekchanh mi hi cotlak mi ah kan serpiak ko. Hi kanin pekchanh mi hi na Fapa ngeihchun, kan Bawipa Jesuh Khrih pum le thi ah rak canter ko hna," tiah thla a camh hnu ah khan cun Jesuh Thi le Sa ah aa cang taktak cang. Zeicah kan ti ah cun amah Jesuh bia a um cang. [Jn. 6:53-56] chungah, "Biatak kan chimh hna, Mi Fapa ka sa hi nan ei lo i ka thi hi nan din lo ahcun nan chungah nunnak nan ngei kho lai lo. Ka sa a ei i ka thi a ding mi paoh nih zungzal nunnak an ngei i hmanungbik ni ah nunnak ah ka thawhter hna lai. Ka sa a ei i ka thi a ding mi paoh cu ka chungah an nung i kei zong an chungah ka nung ve," tiah fiang tein a kan chimh.\nCucaah Catholic Khrihfabu cu Khrihfa dang he aa lawhlonak, a saannak bik le khuaruahhar a sinak zawn cu mahka zawnte hi a si. Tlangbawi nih raithawinak i a pekchanh mi mitsur-haang le changreu kha kan ei kan din `han tikah Jesuh bia, "Ka chungah an nung i an chungah ka nung ve" ti mi bia nih khan kan nunnak pi cu a `hawnter i kan zumhnak zong cu hmailei ah a fong chin i kan ruahchannak nih van a phanh.\nCucaah Catholic (RC) Khrihfabu nih cun Biaknak ah Amah Bawi Jesuh Thi le Sa kha hmang in Pathian kha kan biak. Hi biaknak ah hin vawlei cung mi lawng si loin vancungmi le mithiang vialte hna le van hlaremhbu pawl he kan biak kan thang`hat. Hi mitsur-haang le changreu, Jesuh Thi le Sa ah a cang taktak tiah kan chim khawhnak cu [1Cor. 11:29-30] chungah a kan chim mi cu "Changreu kha a ei i hrai in mitsur-haang kha a din tikah Bawipa Pum sullam kha a hngalh lo ahcun a ei a din ah khan biaceihnak aa ei aa din chih. Cucaah cun pei mi tampi nan zawt nan fah i a tlawmpal cu a thih zong nan thih phah kha a si cu," tiah fiang tein a kan chimh.\nTlangbawi nih Raithawinak i a pek-chanh cia mi changreu le mitsur-haang kha sawhsawh a si ti lo, Jesuh Thi le Sa ah aa thleng cang ti cu a fiang. Zeicah kan ti ah cun sawhsawh cu sisehlaw a eitu hna kha zawtnak le thihnak tiang a phanhpi kho lai lo. Atu cu Bawipa Pum sullam hngalh loin an ei an din tikah a zawt zong an zaw i a cheu cu a thih tiang an thih phahnak kha a si. Cucaah cun Bawipa Thisa ei ti mi hi nunnak taktak zong a si i thihnak zong a si fawn rih.\n/- Saya Joseph Bawi Ngawt\nCatholic Siangbawi Hna konglam le Sining hna\nThlarau zuamnak ah a sungtu pawl


Zualko:Meikang nakin Bu Thang le hngakchia pahnih nunnak a liam. – Lai Lungrawn Post\nZualko:Meikang nakin Bu Thang le hngakchia pahnih nunnak a liam.\nKanpalet peng minung umnak inn mei nih a kangh caah ngakchia 2 le upa pakhat an nunnak a liam Chin ramkulh,Kanpalet peng Lungkhuaita khua ummi U Bu Thang inn cu August 9 zinglei suimilam 2:30 hrawng ah mei im kang i inn ngeitu U Bu Thang le a tu le pahnih cu mei nih a kangh chih hna tiah thawng theih a si.\nMei hi zeitin dah kanghhram aa thawk ti theih a si lo.\nKanpalet peng red cross phu hna nih meikhangh harsatnak a tong mi hna caah facang tunkhat,puan zun li,ruahkham angki zun 5 ,ha sii ,ha hnornak le tangka sing 1 cu bawmhchanhnak an pek hna.\nEsther Dawt Chin Sung nih mipi raldoh tti ding in sawmnak a tuah cang video


Theih herh tuk mi :Thil thlennak khaan ah thlithup in camera an chiah mi theih/hngalh ning – Vaurawng\nTheih herh tuk mi :Thil thlennak khaan ah thlithup in camera an chiah mi theih/hngalh ning\nPosted By: vaurawng.com July 29, 2020\nShopping ngan deuh , thil zuarnak store tibantuk le hotel hna i thil thlen nak khaan chung ahhin thlithup camera (Hidden camera ) hi a um lengmang tawn . Cucaah nu ca ahhin a tha lo khun mi a si . Ruah lo tuk in thangchiat le internet chung in thlah tibantuk hi ton lengmang a si . Cucaah mi zapi i ton tawnnak hmun i thil thlennak khaan ,toilet le i kholhnak tibantuk ah an chiah mi thli thup camera hna cu zeitindah theih khawh an si lai tiahcun a tanglei ah rak rel ve .\nNa phone in chek ning\n(1) thil thlennak khaan na luh hlan ah na phone kha call a ngah le ngah lo na chek ta lai .\n(2) Thil thlennak khaan na phak hnu ah phone na call than lai .\n(3) Phone chawnh a ngah lo ahcun thil thlennak khaan chung ahhin spy cam a um ti hi chim khawh a si . Phone chawnh a ngah lonak a ruang cu thlithup camera i fiber kb cu mobile line kha hnahnawhnak a pek ruang ah a si .\nHmai hnih a ngei mi thlalang le thlalang sawh sawh kha zeitin dah kan then khawh lai .\n1) Na kutdong kha thlalaang hmai na tongh ter lai .\n(2) Na kutdong le tin kha thlalang chung ah tlawmpal te a hlat deuh ahcun thlalang sawh sawh a si ko .\n(3) Na kutdong le tin kha a tlai colh bantuk in a um ahcun hmaihnih a ngei mi thlalang a si tinak a si. Hmaihnih ngei thlalang cua leng in mi nih rak hmuh khawh a si , kan umtu vial te kha an kan hmuh lai i kan mah nih cun kan i hngalh lai lo .\nThil thlennak khaan luh tikah daithlang lo tein zoh ta hmasa cio hna usih .Na hawinu na siaherh ahcun rak share ve mu !


Thantlang peng in ai cuh ding mi hna. – Kawltu Team\nThantlang peng in ai cuh ding mi hna.\nThantlang peng in ai cuh ding mi\n1. 👉 VP Henry Van Thio\n2. 👉 Chinchin Pekthang le\n3. 👉 Salai Van Bawi Lian hi cu\nThantlang peng i vote a pe dingmi poh nih cun aho te party e ti lo in vote rak pe cio ko hna uh law mi zei ca poh ah san a tlai deuh hrimhrim ko lai ti ka zumh. 🤷♂ Something is better nothing ti a si bang, atulio Kuaeram uknak phunghrampi tang ah cun amah bantuk hi nan thim hna ding a herh bak ko tiah ka ruah.\n🗣 Party dangdang an si ko hna zong ah kan Chinram le miphun kong ah ralṭha tein an dirṭi ngam hna i aho cunglei party upa ṭihmi le nawl ngaih hleimi ngei lo tein an ṭuanṭi/dirṭi ko hna ahcun party an i dannak hi i donhter rih lo khawh ding ah ka ruah.\n🤷♂ NLD nih 100% in tei zong a herh lo, CNLD nih 100% tei zong a herh ve hlei lo. 100% cun aho party hmanh nih an tei kho fawn lai lo. Cucaah, kan miphun caah a dir ngam dingmi, a chim ngam dingmi le a ṭuan kho ding bak i ruahmi kan palai 3 hna hi rak vote cio ko hna uh ti hi tu zarh dongh/weekend i tlang kan au duhmi cu a si.\nBreakingnews: Kachin Ram Myanmar Airline Ticket Zuar Hna Chungkhar An Nu Bik Cu Misual Hna Pathum Nih An Thah →


Ram Ngei Lo Le Phun Tlau Ah Miphun Hmete Tuahtu Upadi Cu NUG Nih Thah Mai Awk - News and Media\n2008 Phunghrampi thah lawng aza lo. Mah tein khuakhan Lairelnak, Tlukruannak a um ter lo tu Upadi vialte thah chih a herh. Panglong hmuitinh a ngah lo mi phunghrampi le upadi zong sersiam a herh ngai ngai fawn. Panglong lei ah panh pi tu upadi le phunghrampi, Biakamnak le Charter a herh.\nNUG Charter lawng in aza hrim lo. Cu vialte kan hlawhtlin ko bu ah 1982 Rammi sinak upadi kan hrawk l ahcun Pakpalawng a si lai. Zawng Parathlei asi lai. Eibar achuak lai lo. Ralhrang MAH kan thluk I NUG nih cozah asi zong ah kan ram le miphun a dam hlei ding asi lo. Tlangcung mi le NUG karlak ah Raldohnak fak pi in a chuak khawh rih mi asi.\nCu caah NUG nih aran nak in 1982 Rammi sinak Upadi cu hrawk cikcek a herh. ICJ, Argentina le ICC ah Ralhrang AH le Kawlte Rallokap TEI cikcek kan duh ahcun: 1982 Rammi sinak Upadi kan thah ah aza diam. R2P ee, UN ralkap ee, EU ee, NATO ee ti a herh lem lo.\nHi upadi hi kan thah khawh lo ahcun: Kawlte nih Tlangcung mi cung ah an ngeih mi Lumioci Vuadah (Chauvinism) hlei in Miphun hmete hna cung ah Chauvinism hi a um tho tho lai. Chinmi lak ah mah le mah namneh nak Theory aum lai.Mirang nih CHINRAM cu mah le miphun te in an kan uk ter. Khazai (Districts) le Myone (Township) tiah ṭhen in an tuah lemlo. Bawi le Chia karlak lawng ah thleidan nak lawng a rak aum I, CHIN miphun hna karlak ah thleidan nak le buaibai nak aum lo. Tutan Paucan Dohthlennak ah buaipi cem mi Pengtlang thlarau arak um lo.\nCHINMI pumkhat si khawh lo ding in; Lungkhat thinkhat si khawh lo ding in, Biaknak zong ah pumkhat si khawh lo ding in an kan tuahto nak Hlawhtlinnak caah Myone in an kan ṭhen cheuh dih hi asi. Tlukruan cio tein Mirang nih nawlvo le ṭhutdan an rak pek hna. Panglong ah cuticun hung kal in senthuh asi. Myone le Khazai min in Panglong ah senthuh a rak si lo. Thakhin Kudawmai rovui bia kan zoh tikah, Panglong ah an rak kan hlen cang kha hngalh khawh asi.\nTlangcungmi hi chuaknak nawl pek bal lo ding / Pek bak loding tiah Thakhin Aung San te, Diduk U Bachu le Thakhin Kudawmai te nih athli tein biachah mi a um. Amay Suu nih Tlangcung mi hnu achit, a kal tak, Federal pek an kan duh lo mi hi, CHIN mi le kawlte mipi nih hngalh khawh lo mi chungkhar rovui bia ruang ah asi lai tiah ti cio asi.\nThakhin Kudawmai nih achimh mi cu Tlangcung mi hi saal ah rak zuat zungzal uh ti asi. Paucan Dohthlennak aa thawk tir te ah, CDM chan lio ah, Mino le mipi zalam tlang chuak in duhlonak kan langh ter I sandah piah lio ah Kudawmai hla an sak mi hrim kha CHINISM le Nationalist caah cun thin hmaka bak ah nam in sawh bantuk asi cang.\nCHIN mi caah Thakhin cu Thakhin Jesuh lawng asi an ti ve. CHIN MI nih Thakhin kan ngeih ka theih ballo Jesuh dah ti locun. CHINRAM ah Myone 9 kan ngei ti hi Kawl tuahpiak asi. Tlaihchan tuk hlah uh. Federal State asi tikah Myone cu kanmah tein kan I sersiam ding mi asi. Mah tein khuakhan Lairelnak le Tlukruannak cu Federal ti asi.\nPengtlang kong ah kan buaibai tuk mi zong hi kawlte tuah piak mi ruangah asi. Kanmah tein kan I tuah mi le kanmah khuakhan Lairelnak ruangah asi lo. Chinram le CHIN Miphun ah dam cikcek usih tiah kan duh ahcun: Chin Miphun ṭenge cung ah ngat in Myone kan tuah ding asi. Kawlte Census ah cun CHIN miphun 53 an um a ti.\nAtak in cazin tuah siseh law, 35 nakin atam deuh lai lo. CHIN Hlutdaw Palai zat cu a tlawmbik 35 kan si lai ti nak asi. Chin Cozah le Chin Council ai awh tu zong aa zat tein asi lai I, CHIN ralkapbu ah aruang tein minung thlah asi ve lai. CNA le CDF ah buaibai timi aum ti lai lo.\nCNF / CNA ah lut fial a herh ti lai lo. Amah tein aa serchawm ding mi Tactic le program asi te lai. Tutan Pengtlang kong ah kan buaibai tuk mi Kawlte Satan ngian le Kawl Khawchia thluak ruang ah asi ko. Kan mah ruang ah asi lo. Buai len duh ti hlah usih. Zeitindah kan dam ter lai timi hi Keimah lawng si loin, a lam kan kawl cio ding tu asi deuh.\nMyone le Khualipi tiram a toh tu zong nih Pengtlang nakin kan lian dueh timi Chauvinism timi Lumioci Vuadah hi thlau hram thawk ve cang uh, Keimah bang in. Myopiah Planning in kan kal a ran deuh fawn lai caah kan ṭhancho a ran deuh tuk ve lai. Zikuat Sipuazi in kan kal zong a fawi lai I aran deuh tuk fawn. Arau hlan ah Mizo ram kan phan hna lai I can Tlawmpal ah kan lonh hna lai.\nCHIN Mi karlak ah I pumkhat lo nak le I lunghrinh nak an thih dih fawn lai. Pengtlang lungput le thlarau an thih cikcek cang lai. CHINISM le Amyothazi timi Nationalism lawng a nung cang lai. Lungthin khat le pumkhat sinak nih Pathian a lawmh ter lai. Pathian aa lawmh I a lungtluang ah cun Kan tum CHIN Canaan ram cu a mah tein aa sersiam ve lai. Miphun hmete hna covo le tinvo an ngeih ballo nak Kawlram asi tiah Ms. Michelle Bachelet, UNCHR Great Commissioner (UN Maha Minci) nu nih a ti.\nA luancia mi kum 70 leng chung ah Miphun hmete hna cu Biaknak le Nunphung ah namneh mi le thlanglamh mi, philh mi miphun an si. Niam deuh ah hmuh in chawnbiak mi ansi. A kikam ah an hlawt mi ansi. Nunman le miphun man ngeih lo in an tuah hna. Upadi, Phunghrampi le Zatlang nun ah thlanglamh mi le namneh mi an si zungzal. Kawlram uktu Luban rual hna nunphung cu Miphun hmete hna Luatnak pek ballo kha asi ve.\nUN nih UNDRIP timi Miphun hmete hna covo adang tein tuah piak asi nain kawl ram nih an zulh ballo. EAOs Hruaitu Luban tampi nih zulh an duh ve lo. United Nations Declaration Of Rights Of Indigenous People tiah min an pek. Human Rights (Nuhrin Covo), Child Rights (Ngakchia Covo), Women Rights (Nu Covo) le Geneva law Bantukin UNDRIP cu tuah piak an si ve.\nCucu cozah kip le miphun lian dueh nih zulh a herh. Nunphung Caholh, Zatlang Nun, Thingram, Tiva, Tlang, vawlei hmunhma angeih tu cu anmah hi an si. Miphun hmete hna zei rello ruang ah Vawleipi ah miphun a tlau mi an tam tuk cang. Nunphung, Zatlang nun, Caholh tamtuk kan thlau cang. Federal State le ram kan siam lai ti cu Miphun hmete hna covo kha full kan pek hna lai tinak asi.\nCu lawng ah Federal kungchung hmin cu kan si ve hnga? Dr. Lian Hmung Sakhong nih Martin Luther King Award a co mi cu Ethnic timi Miphun hmete hna covo ruang ah asi. CHIN timi Nation ti asi. Miphun hmete hna cu Ethnic ti asi deuh. Technical term in Indigenous People ati ve. Kawlram ah kum 70 leng kawl miphun lawng miphun lian ngan ah ruah asi I, Kawlte lawng nih uk zungzal mi an si nak aruang cu miphun hmete hna covo phih ruang ah asi bik.\nHlawhtlin ter bik mi Upadi cu 1982 rammi sinak Upadi hi asi. Sa ral ruangah innlo chuak tak mi ah kum 70 can hman cang mi miphun hmete hna ansi caah Ngan dam nak, fimthiam nak le Ṭhancho nak ah mi nak in an hnu tuk ngam sam. Socialist chan ah hin miphun hmete rual cu an tuar khun. Huatnak le thleidan nak fak pi in an tawn. Bia chia kha le namneh nak vialte an cung ah atlung ve.\nKut hnawh nak puanchia le hnawmtinphur an si ko. Mipi thimh mi NLD cozah le Amay Suu zong nih a khumzual hna lo. Thilrit tu a khin chin hna. An caah Dingthlu Lairel nak le Rule Of Law aum ballo. Kawlram Uktu Luban kip nih Upadi cung ah an um dih fawn, Amay Suu tel in. Miphun hmete nu rual cu mi nak in tlaihhrem le namneh an tawn deuh.\nNunman ngeih lo in Kawl cozah kip nih an tuah hna. Vulnerable timi an caah Amakhan aum bak lomi Miphun hmete hna an si. Nuhrin covo ah minung vialte hi kan kokek sinak le kan chuakkek nak in kan I ruang dih ti cu mi kip hngalh mi asi. Vanlal no bang a ṭahnak Kalvary ah an dang cuang lo ee tiah zaihla kan sak dih. Kri ah miphun thleidannak aum lo tiah a zumh mi lawng kan si. Judah le Gential, bawi le saal, tbk thleidan nak aum ti lo tiah Bible ah aum.\nCu lak ah Pengtlang niam deuh in hmuh zungzal hi Maha Lumioci Vuadah asi. CHINRAM Zawtnak virus asi, Hi Theory le Theology thih cang seh. Cucaah NUG nih 1982 Rammi sinak upadi cu nan hrawk cikcek diam ding khi asi cang.\nAtu tiang I rauh pi ding asi ti lo. Federal in kan kal lai ti asi nain 1982 Rammi sinak upadi hi kan hrawk lo ahcun kawlram dam nak asi lailo, mah tein khuakhan Lairelnak a um lailo, Tlukruannak aum lai lo, thleidan nak aum zungzal lai, tbk kan ruah bang lomi thil tampi nih hu a zulh lai caah, atu ka caa nan hmuh bak in 1928 Rammi sinak Upadi thah uh tiah caa kan kuat hna. Credit – Zingtincuaicinzah


Chin Ram Kulh Kanpalet Peng Cinduai Khua Cu Ralhrang Rian Tuan Nak Hmun Ah Ser An Tim Caah CDF Nih Tang Lei Ban Tuk In Cawl Cang An I Tim Cang – My News\nChin Ram Kulh Kanpalet Peng Cinduai Khua Cu Ralhrang Rian Tuan Nak Hmun Ah Ser An Tim Caah CDF Nih Tang Lei Ban Tuk In Cawl Cang An I Tim Cang\nadmin May 15, 2022 Leave a Comment on Chin Ram Kulh Kanpalet Peng Cinduai Khua Cu Ralhrang Rian Tuan Nak Hmun Ah Ser An Tim Caah CDF Nih Tang Lei Ban Tuk In Cawl Cang An I Tim Cang\nChin ramkulh, Kanpetlet peng ah um mi Chinduai khua ah SAC ralkap kuttang rianṭuan ding kong an tawlrel cuahmah tiah kan theih caah, Cinduai khua lei kal ding Mortor le cycle poh cu May 15 ni thok in caan rikhiah um loin kan kham lai, tiah CDF–Kanpetlet nih cathanh an chuah.\nAn cathanh chung ah Cinduai khua um mi tam deuh hi CDM tuah loin SAC ralkap kuttang rianṭuan an tam tuk, tiah an langhter. Kanpetlet khua mi pakhat nih, “Cinduai khua hi thlakhat ah voi hnih lawng khua chung luhnak nawl an pek hna. Facang, chiti le cite tibantuk lawng luhnak nawl an pek hna, minung va luhchuah tibantuk an onh lo. Phone line zong a ngah lo. Hiti luhchuah an phihnak hi thlahnih hrawng a si cang,” tiah a chim.\nChin ramkulh ah Tender rian zeihmanh nan tlai lai lo i, nan ṭuan lai lo, tiah CJDC nih voihnih tiang ralrin peknak cathanh an chuah cang. Kanpetlet peng chung ah zei bantuk Company rian hmanh nan ṭuan lai lo, tiah nihin May 15 ah CDF–Kanpetlet nih cathanh an chuah ve. Cucaah Cinduai khua lei kal ding Mortor le Cycle poh cu May 15 thawk in caan rikhiah um loin kan kham. Kan cathanh nan ngaih lo i, nan zulh lo ahcun CDF–Kanpetlet nih ṭuanvo kan in lak hna lai, tiah an langhter.\nGangaw Le Kyaw Kar Kah Doh Nak Kong He Peh Tlai In Mipi Nih Theih Hrimhrim Ding Kong PDF Nih Cathanh An Chuah →\n← CNA CNF Nih Pumpek In Nun A Pe Mi Hna Caah Cathanh Thar An Chuah Mi Cu Ngeih Chia Kho Tuk